Το φράγμα του Ρήνου καταρρέει.\nΣτις 19 Μαρτίου ο Χίτλερ υπογράφει μια διαταγή, που ισοδυναμεί με τις δρακόντειες εντολές του Στάλιν το 1941. Στις περιοχές του Ράιχ, τις οποίες ο γερμανικός στρατός αναγκάζεται να εγκαταλείψει, τα πάντα πρέπει να καταστρέφονται αλύπητα: τα μεταφορικά μέσα, τα φράγματα, τα δίκτυα αεριόφωτος και ηλεκτρισμού, τα ορυχεία και οι βιομηχανικές εγκαταστάσεις, ως και οι αποθήκες ιματισμού και τροφίμων. Μια συμπληρωματική απόφαση επιβάλλει στην δύση, όπως και στην ανατολή, ολοκληρωτική εκκένωση των πληθυσμών. Ο εισβολεύς δεν πρέπει να βρει παρά μια έρημο πάνω σε μια καμένη γη («eine verbrannte Erde»).\nΑυτά τα παράφρονα μέτρα δεν υπαγορεύονται αποκλειστικά και μόνο από στρατηγικές σκέψεις. Αποτελούν την εκδίκηση του Αδόλφου Χίτλερ. Ήδη από τον Αύγουστο του 1944 είχε δηλώσει στη σύσκεψη των γκαουλάιτερ ότι η απώλεια του πολέμου δεν θα μπορούσε να προέλθει παρά μόνο από τη δειλία του γερμανικού λαού, επομένως από την αναξιότητά του μπροστά στην ιστορία και σ’ αυτόν τον ίδιο, τον Χίτλερ. Από τη στιγμή αυτή ο γερμανικός λαός δεν αξίζει να επιζήσει. Δεν πρέπει να υπάρξει επαύριο για ένα έθνος, που προδίδει το πεπρωμένο του και τον αρχηγό του.\nΣ’ αυτό το μηδενισμό αντιτίθεται ο υπουργός Εξοπλισμού Άλφρεντ Σπέερ. Σ’ όλη τη διάρκεια του 1944 δεν χαλάρωσε την προσπάθειά του ανεβάζοντας την πολεμική παραγωγή σε επίπεδο ρεκόρ και επανεξοπλίζοντας από την αρχή 120 μεραρχίες πεζικού και 40 θωρακισμένες μεραρχίες, δηλαδή 2 εκατομμύρια άνδρες. «Ο Χίτλερ», έμελλε να δηλώσει στη δίκη της Νυρεμβέργης, «μας εξαπατούσε. Διέδιδε ψευδείς εμπιστευτικές πληροφορίες, κατά τις οποίες είχαν αρχίσει διαπραγματεύσεις με τους Συμμάχους», παρέχοντας έτσι μια δικαιολογία για την παράταση ενός άνισου αγώνα. Η απατηλή αυτή ελπίδα έσβησε το 1945. Ναζιστής, μέγας αξιωματούχος του καθεστώτος, φίλος και δημιούργημα του δικτάτορα, φθάνει στο ίδιο συμπέρασμα με γαιοκτήμονες σαν τον Στάουφενμπεργκ, με κλασσικούς στρατιωτικούς σαν τον Μπεκ, με συντηρητικούς αστούς σαν τον Γκέρντελερ. Το μοναδικό μέσο για να σωθεί ο γερμανικός λαός από την έσχατη καταστροφή είναι να σπάσουν τα δεσμά που τον αλυσοδένουν με τον παράφρονα Φύρερ του. Και το μοναδικό μέσο για να επιτευχθεί αυτό είναι να σκοτωθεί ο Χίτλερ.\nΤο να σκοτωθεί ο Χίτλερ έχει γίνει ακόμα πιο δύσκολο, από όσο ήταν πριν από τις 20 Ιουλίου. Κανείς δεν μπορεί να γίνει δεκτός απ’ αυτόν, χωρίς να υποστεί έρευνα από τους σωματοφύλακες. Αλλά ο Σπέερ γνωρίζει το «μπούνκερ» της Καγκελλαρίας, αφού ο ίδιος το έκτισε. Αν κατάφερνε να διοχετεύσει δηλητηριώδες αέριο στο σύστημα αερισμού, όχι μόνο ο Χίτλερ, αλλά όλοι όσοι βρίσκονται μέσα, όλοι όσοι συμβουλεύουν απεγνωσμένα μέτρα, ο Γκαίμπελς, ο Μπόρμαν, ο Λέυ, ο Μπούργκντορφ, ο Φέγκελαϊν, θα ήταν δυνατόν να εξοντωθούν.\nΗ απόπειρα δεν έγινε. Στους δικαστές της Νυρεμβέργης ο Σπέερ περιορίσθηκε να εξηγήσει το γιατί με τεχνικούς λόγους: το αδύνατο εκρήξεων οβίδος αερίου και η κατασκευή, κατά διαταγή του Χίτλερ, μιας προστατευτικής καπνοδόχου γύρω από τα στόμια των εξαεριστήρων. Στις καταθέσεις του στην ανάκριση -που είναι πολύ πιο πλούσιες σε στοιχεία από τη διεξαγωγή της δίκης- έδωσε μια άλλη εκδοχή. Βρισκόταν, είπε, σε επιθεώρηση στο Ρουρ. Ένας συναγερμός τον ανάγκασε να τρέξει και να μπει σ’ ένα καταφύγιο. Οι άνθρωποι του λαού –ανθρακωρύχοι-, ανάμεσα στους οποίους βρισκόταν μέσα σ’ ένα σκοτάδι τάφου, μιλούσαν μεταξύ τους, χωρίς να υποπτεύονται πως δίπλα τους είχαν έναν υπουργό του Ράιχ. Όλοι έλεγαν πως η Γερμανία έπρεπε να αγωνιστεί ως τον θάνατο. Όλοι είχαν εμπιστοσύνη στον Χίτλερ. Όλοι στιγμάτιζαν τους συνωμότες, τους προδότες, τους γιούνγκερς της 20ης Ιουλίου. Ο Σπέερ αισθάνθηκε πως δεν είχε δικαίωμα να κάνει να σκάσει σαν αλεπού μέσα στη φωλιά της τον άνθρωπο που μέσα σε μια δοκιμασία χωρίς προηγούμενο έμενε ο πόλος έλξεως του γερμανικού λαού.\nΕναντίον της καταστροφής της Γερμανίας με τα ίδια της τα χέρια ο Σπέερ εξεγείρεται. Στις 18 Μαρτίου επιδίδει στον Χίτλερ ένα υπόμνημα και έχει μαζί του μια μακρά συζήτηση. Επανέρχεται στο θέμα δέκα μέρες αργότερα τολμώντας αυτή τη φορά να πει πως ο πόλεμος χάθηκε. Ο Χίτλερ θεώρησε αυτή τη γνώμη έγκλημα εναντίον του κράτους, που συνεπάγεται την εσχάτη των ποινών. Καλεί τον Σπέερ και του δίνει είκοσι τέσσερις ώρες για να αναθεωρήσει τη γνώμη του. Την επομένη ο Σπέερ του φέρνει ένα νέο υπόμνημα, που αρχίζει με τις λέξεις: «Der Krieg ist verloren» (Ο πόλεμος χάθηκε).\nΟ κεραυνός δεν πέφτει στην κεφαλή του τολμηρού. Ο Χίτλερ αρνείται να παραλάβει το χαρτί, που αποτελούσε την απόδειξη της πνευματικής προδοσίας του μαθητή του. Με τη συνενοχή του Γκουντέριαν ο Σπέερ σαμποτάρει τη διαταγή καταστροφής, περιορίζει τον αριθμό των γεφυρών, που πρέπει να ανατιναχθούν, διατάσσει να αχρηστεύσουν τις εκρηκτικές ύλες που βρίσκονται στα ορυχεία, απαγορεύει να θίξουν τα φράγματα των ποταμών και τα εργοστάσια. Ο Μπόρμαν τον καταγγέλλει. Ο Χίτλερ αφήνει το πράγμα να περάσει.\nΟ αριθμός εκείνων που είναι πεπεισμένοι ότι ο πόλεμος χάθηκε, μεγαλώνει καθημερινά. Ο νέος ανώτατος διοικητής του δυτικού μετώπου Κέσελρινγκ είναι χιτλερικός, οπαδός του αγώνα μέχρις εσχάτων και αισιόδοξος. Μια γρήγορη επιθεώρηση του μετώπου του Ρήνου του αποδεικνύει, πως η κατάσταση είναι πολύ πιο τεταμένη από όσο φανταζόταν στην Ιταλία. Οι μάχες του Ιανουαρίου και του Φεβρουαρίου στο ρωσικό μέτωπο είχαν απορροφήσει 10 θωρακισμένες μεραρχίες, 6 μεραρχίες πεζικού, 10 συντάγματα πυροβολικού, 8 ταξιαρχίες ρουκετοβόλων κ.λ.π. μην αφήνοντας στην Ανωτάτη Διοίκηση της Δύσεως παρά μόνο 55 μεγάλες μονάδες. Επτά μόνο μεραρχίες αρμάτων διατηρούνται σε μια δύναμη 10 ως 11 χιλιάδων ανδρών, αλλά οι μεραρχίες πεζικού δεν αριθμούν κατά μέσο όρο περισσότερους από 5.000 στρατιώτες. Η πυκνότητα επανδρώσεως του μετώπου είναι κατ’ ανώτατο όριο ένας μαχητής ανά 10 μ. Οι εφεδρείες είναι εξαιρετικά ισχνές. Το ηθικό χαλαρώνει. Ο Κέσελρινγκ αγανακτεί βρίσκοντας την ηττοπάθεια εγκατεστημένη στα επιτελεία, ιδιαίτερα στην ομάδα στρατιών «G». Από τους στρατιώτες ένας αυξανόμενος αριθμός λιποτακτών χάνεται μέσα στο χάος της βομβαρδιζόμενης Γερμανίας. Ο άμαχος πληθυσμός, συγκεκριμένα στη Ρηνανία και το Παλατινάτο, ζητά ανοικτά τον τερματισμό του πολέμου. Περιφρονεί τις διαταγές εκκενώσεως, για να αγκιστρωθεί στα σπίτια του, έστω και κατεστραμμένα. Στις ανατολικές επαρχίες, τα πλήθη φεύγουν σαν τρελά μπροστά στους Ρώσους. Στις δυτικές επαρχίες περιμένουν τους Συμμάχους σαν ένα τέλος εφιάλτη.\nΣτις 15 ο Κέσελρινγκ πηγαίνει να δώσει αναφορά στον Χίτλερ για την ανάληψη της διοικήσεώς του. Θαυμάζει την ψυχική ενεργητικότητα («die geistige Spannkraft»), που επέζησε μετά τον σωματικό κλονισμό που του είχε προκαλέσει η απόπειρα της 20ης Ιουλίου. Ο Χίτλερ δεν δείχνει υπερβολικά ανήσυχος για τα γεγονότα της Ρηνανίας. Είναι πεπεισμένος, πως ο γερμανικός στρατός σύντομα θα είχε στον Όντερ μια μεγάλη αμυντική επιτυχία και ύστερα απ’ αυτό θα είναι δυνατό να επαναφέρει στη Δύση τις επίλεκτες μεραρχίες, που θα συντρίψουν τους Αγγλοσάξονες. Το μόνο που χρειάζεται είναι να συγκρατηθούν αυτοί οι τελευταίοι, όσος χρονικό διάστημα είναι απαραίτητο, για να ανατραπεί η κατάσταση. Πεποίθηση ή προσποίηση; Πώς να το ξέρει κανείς;\nΣτην αριστερή όχθη του Ρήνου ο αγώνας είχε καταπαύσει από τη θάλασσα ως τον Μοζέλα. Στα νότια αυτού του ποταμού δύο γερμανικές στρατιές (η 7η και η 1η) αγκιστρώνονται στο Σάαρ και στο Παλατινάτο. Η ομάδα «G», στην οποία ανήκουν, συνιστά μια σύμπτυξη στη δεξιά όχθη. Ο Κέσελρινγκ αναλαμβάνοντας τη διοίκηση έβαλε τέρμα σ’ αυτή τη δειλή πρόθεση υποχωρήσεως. Ο Χίτλερ τον επιδοκιμάζει έντονα. Κάθε γερμανική περιοχή πρέπει να προασπιστεί μέχρις εσχάτων. Το Σάαρ και ακόμα περισσότερο η μεγάλη χημική οδός του Λουντβιχσχάφεν είναι απαραίτητα για την πολεμική παραγωγή. Αν αφήσουν τους Αμερικανούς να φθάσουν στην Σπίρε και στο Βορμς, θα είναι σαν να τους ανοίγουν το στενό του Μάιν, μ’ άλλα λόγια τον συντομότερο δρόμο για να διχοτομήσουν τη Γερμανία βαδίζοντας για να συναντήσουν τους συμμάχους τους, τους Ρώσους. Όλοι αυτοί οι λόγοι, που δεν είναι άλλωστε χωρίς αξία, οδηγούν στη διατήρηση, στα δυτικά του Ρήνου, του μεγάλου τριγώνου στο οποίο ασκούν πίεση ο Πάτον και ο Πατς.\nΣτις πτέρυγες το 21ο και το 6ο σώμα βαδίζουν με την ίδια ταχύτητα. Το ένα πετυχαίνει την πτώση του Σάρεμπρουκ υπερφαλαγγίζοντάς το και κυριεύει το Σαιντ-Ινγκμπέρ. Το άλλο καταλαμβάνει το Λάουνταου και το Πιρμάσενς. Η κατάσταση είναι παντού χαώδης. Όλες οι πόλεις καίγονται. Το Χόμπουργκ είναι ένα σφαγείο. Οι Γερμανοί στρατιώτες παραδίδονται κατά εκατοντάδες, κατά χιλιάδες, βαδίζοντας χωρίς συνοδεία σε κατεύθυνση αντίθετη από την κατεύθυνση των νικηφόρων φαλάγγων, των οποίων το θαυμάσιο υλικό τους αφήνει εμβρόντητους. Οι Σύμμαχοι περίμεναν πως θα είχε οργανωθεί μια λαϊκή αντίσταση, μια δράση ελεύθερων σκοπευτών, περίμεναν τα απαίσια κατορθώματα του Βέρβουλφ (δηλαδή του Λυκανθρώπου), με τα οποία ο γερμανικός τύπος απειλεί τους εισβολείς του Γ΄ Ράιχ, αλλά δεν βρίσκουν παρά αποσύνθεση, εγκαρτέρηση και υποταγή.\nΔέκα ημέρες πριν ο Χίτλερ είχε επινοήσει το φρούριο Ρουρ (Ruhrfestung) και είχε απαγορεύσει με ποινή θανάτου να εγκαταλειφθεί εκούσια έστω και μια τοποθεσία. Η 5η στρατιά θωρακισμένων, η 15η στρατιά, δύο σώματα της 1ης στρατιάς αλεξιπτωτιστών, πάνω από 100.000 άνδρες της αντιαεροπορικής αμύνης έχουν κυκλωθεί, υπό τη διοίκηση του στρατάρχου Μόντελ, σ’ ένα θύλακα μήκους 110 χλμ., ανάμεσα στον Ρήνο και στις πηγές του Ρουρ, και πλάτους 80 χλμ., ανάμεσα στους ποταμούς Λίπε και Ζηγκ.\nΠαντού το φράγμα του Ρήνου καταρρέει. Από τον θύλακα του Ρεμάγκεν η δεξιά πτέρυγα της 1ης αμερικανικής στρατιάς διασπά τις γερμανικές γραμμές προς την κοιλάδα του Λάν και προς το Γκίσεν. Από τον θύλακα του Όπενχάϊμ ο Πάτον εισβάλει στην κοιλάδα του Μάιν και κυριεύει την Φρανκφούρτη. Η 7η στρατιά διαβαίνει τον Ρήνο στις 25 Μαρτίου από τη μια κι από την άλλη πλευρά του Βορμς και βαδίζει προς το Βύρτσμπουργκ. Ο ντε Λατρ, αφού κατάφερε να σχηματίσει το ρήγμα του στα βόρεια του Λώτερ και πέτυχε από τον στρατηγό Ντέβερς να υπαχθεί το Σπάιερ στη ζώνη της 1ης γαλλικής στρατιάς, διαβαίνει κι αυτός τον Ρήνο, κυριεύει την Καρλσρούη και κατεβαίνει προς τον Μέλανα Δρυμό. Οι συμμαχικές φάλαγγες συναντούν ακόμα σε μερικά σημεία τοπική αντίσταση, υποχρεώνονται να δώσουν σοβαρές μάχες, έχουν αισθητές απώλειες, αλλά όπως και στη Γαλλία τον Ιούνιο του 1940 και τον Αύγουστο του 1944, η καθαυτό μάχη έχει τερματισθεί. Χιλιάδες και χιλιάδες αιχμάλωτοι είναι συγκεντρωμένοι σε αυτοσχέδια περιφραγμένα στρατόπεδα, περιμένοντας την μεταφορά τους και τον κανονικό περιορισμό τους - πλήθη αξιολύπητα, που επάνω τους πλανιέται η μολυσμένη οσμή της δυσεντερίας. Ο ανταρτοπόλεμος, που τόσο φοβόταν ο Αϊζενχάουερ, δεν εκδηλώνεται πουθενά. Οι απόπειρες δολιοφθοράς, οι εχθρικές πράξεις είναι σπανιότατα φαινόμενα. Στη δεξιά, όπως και στην αριστερή όχθη του Ρήνου, η Γερμανία έχει ηττηθεί, έχει δαμαστεί, έχει υποταχθεί και νιώθει ανακούφιση.\nΤο χάος όμως είναι απερίγραπτο. Οι νίκες είχαν συσσωρεύσει στη Γερμανία τουλάχιστο 15 εκατομμύρια ξένους, αιχμαλώτους πολέμου, εκτοπισμένους, εθελοντές εργάτες και στρατολογημένους διά της βίας. Οι ήττες είχαν απωθήσει στο εσωτερικό του Ράιχ πολλά εκατομμύρια Γερμανών και οι βομβαρδισμοί είχαν διώξει από τις πόλεις άλλα τόσα εκατομμύρια. Από αυτό το ανακάτεμα πληθυσμών προκαλείται μια καταπληκτική σύγχυση. Σε μερικά μέρη οι εθνικοσοσιαλιστικές αρχές επιχειρούν να εφαρμόσουν τις διαταγές του Χίτλερ, προσπαθούν να πραγματοποιήσουν την ερήμωση διώχνοντας στα ανατολικά αμάχους και αιχμαλώτους. Στις περισσότερες περιπτώσεις παραιτούνται από ένα έργο ακατόρθωτο, τρέπονται σε φυγή και κρύβονται. Το έδαφος που κατακτούν οι Σύμμαχοι είναι μόνο σ’ ένα μέρος του καμένο, το διοικητικό κενό όμως μέσα στο οποίο μπαίνουν, είναι ολοκληρωτικό. Χίλια δυο προβλήματα: αστυνομεύσεως, υγείας, ανεφοδιασμού, αποναζιστικοποιήσεως μπαίνουν μπροστά τους για να αντιμετωπισθούν. Η πείνα και οι επιδημίες απειλούν. Θεωρείται μεγάλη τύχη το ότι η εισβολή στη δυτική Γερμανία γίνεται στην αρχή της ανοίξεως. Ο χειμώνας θα είχε πιθανότατα φρικαλέα επακόλουθα.\nΈνα άλλο στοιχείο που περιορίζει την αναρχία είναι η προνοητικότητα των Αμερικανών. Η κατοχή της Γερμανίας έχει προετοιμασθεί με τόση φροντίδα όσο και η εισβολή στην Ευρώπη. Μια νέα στρατιά, η 4η, συγκροτήθηκε για να της ανατεθούν τα καταληφθέντα εδάφη. Κάθε θέση που έχει κάποια σημασία μελετήθηκε διεξοδικά. Οι στρατιωτικές διοικήσεις έρχονται αμέσως ύστερα από τα στρατεύματα και μπαίνουν ευθύς σε λειτουργία. Καθώς λογάριαζαν το γερμανικό κράτος διαλυμένο, καθώς θεωρούσαν τη Γερμανία ένα πτώμα πολιτικό, δεν γεννιέται θέμα για συνεργασία με τις τοπικές αρχές, αλλά για μια καθαρή και απροσχημάτιστη κατάργηση της εθνικής κυριαρχίας. Στην πραγματικότητα πολλοί διοικητικοί υπάλληλοι διατηρήθηκαν στις θέσεις τους ή γρήγορα ανακλήθηκαν. Ο βασικός μηχανισμός ξαναμπήκε σε λειτουργία. Οι υλικές και κοινωνικές καταστροφές ήταν τέτοιες ώστε εκείνο που μπορούσε να ξαφνιάσει δεν ήταν η βραδύτητα, αλλά η ταχύτητα της αποκαταστάσεως.\nΗ προέλαση των συμμαχικών στρατών στη Γερμανία φέρνει και τη φρικιαστική αποκάλυψη των στρατοπέδων εκτοπίσεως, συγκεντρώσεως και εξοντώσεως. Πολλές εκθέσεις είχαν φθάσει στη διάρκεια των προηγούμενων ετών στις συμμαχικές ή στις ουδέτερες κυβερνήσεις, στον Διεθνή Ερυθρό Σταυρό και στο Βατικανό για τις «εν ψυχρώ» ναζιστικές ωμότητες, για τα χειρουργικά πειράματα σε ζωντανούς ανθρώπους, για τη μεθοδική εξόντωση των Εβραίων. Αληθινά και απίθανα όλα αυτά είχαν γίνει δεκτά με δυσπιστία και επιφυλακτικότητα. Η συμμαχική προπαγάνδα είχε αποφύγει να τα αναφέρει, από φόβο μήπως πέσει στην παγίδα μιας χονδροειδούς υπερβολής. Τώρα η πραγματικότητα αποκαλύπτεται και ένας αμείλικτος φάκελος σχηματίζεται, καθώς τα ονόματα Μπούχενβαλντ, Νταχάου, Ράβενσμπρουκ, Μαουτχάουζεν, Μπέργκεν-Μπέλσεν, Άουσβιτς βγαίνουν από τη σκιά με το όνειδος που τα συνοδεύει.\nΟ Χίτλερ μέσα στο οχυρωμένο καταφύγιό του.\nΑν οι Ρώσοι είχαν αναστείλει την προσπάθειά τους μπροστά στο Βερολίνο, αυτό έγινε αποκλειστικά και μόνο, γιατί δεν θέλουν να διακινδυνεύσουν μια αποτυχία, όπως αυτή που γνώρισαν, όταν δοκίμασαν πρόωρα να διεισδύσουν στην Ανατολική Πρωσία. Αποκαθιστούν τις συγκοινωνίες τους και φέρνουν νέες δυνάμεις για την τελειωτική επίθεση.\nΣτην πεδιάδα του Δουνάβεως, αντίθετα, η μάχη συνεχίζεται με σφοδρότητα. Η πτώση της Βουδαπέστης δεν έπεισε τον Χίτλερ να εγκαταλείψει το σχέδιό του να ανακαταλάβει τη γραμμή του Δουνάβεως. Τη στιγμή που οι Ρώσοι βρίσκονται μπροστά στις πύλες του Βερολίνου, εκείνος διατηρεί ανάμεσα στα Καρπάθια και στον ποταμό Ντράβα τέσσερις στρατιές, που διαθέτουν περισσότερες από τριάντα μεραρχίες, κι ανάμεσα σ’ αυτές την 6η στρατιά αρμάτων Ες-Ες.\nΑυτή επιτίθεται στις 6 Μαρτίου μεταξύ των λιμνών Μπάλατον και Βέλενκζ, πετυχαίνει να σχηματίσει μια αιχμή στο τρίτο μέτωπο της Ουκρανίας, αλλά δεν κατορθώνει να προκαλέσει ρήγμα. Κάτω από καταρρακτώδη βροχή, η Leibstandarte Adolf Hitler δείχνει λιποψυχία: ο Χίτλερ δίνει διαταγή να αφαιρεθούν τα περιβραχιόνια με το όνομά του. Τα Ες-Ες επιστρέφουν τα παράσημά τους μέσα σε αγγεία της νυκτός και μάλιστα, όπως λένε, και το χέρι ενός σκοτωμένου συντρόφου τους με το απαγορευμένο περιβραχιόνιο. Από την ημέρα αυτή ένα καινούργιο παράπονο προστίθεται στις ιερεμιάδες του Φύρερ: «Τα Ες-Ες μου με προδίδουν κι αυτά...».\nΣτις αρχές Απριλίου, το Καίνιγκσμπεργκ αποκόπτεται για δεύτερη φορά από το επίνειό του Πίλαου. Ένας φοβερός βομβαρδισμός μετατρέπει την πόλη σε μια τεράστια πυρκαϊά. Ο διοικητής της, στρατηγός Ότο Λας, θεωρείται σκληροτράχηλος και ναζιστής. Αντιλαμβάνεται ωστόσο πως η παράταση της αντιστάσεως δεν σημαίνει παρά μάταιη θυσία ανθρώπινων υπάρξεων και στις 9 Απριλίου αποφασίζει να συνθηκολογήσει. Η λύσσα της απελπισίας είναι τόσο μεγάλη, που πολίτες, μέλη της εθνοφρουράς, πυροβολούν αυτούς που κρατούν τη λευκή σημαία. Νοσταλγός των νικών που έσβησαν πια, ο άνθρωπος που κατέλαβε με έφοδο το φρούριο Έμπεν Εμαέλ, ο στρατηγός Μίσκοχ, είναι διοικητής του μηχανικού του Καίνιγκσμπεργκ. Αρνείται κι αυτός να συνθηκολογήσει και σκοτώνεται.\nΟ Χίτλερ στιγματίζει τον Λας, τον καταδικάζει σε θάνατο ερήμην και με βάση τον νόμο περί συλλογικής ευθύνης των οικογενειών (Sippenhaft), διατάσσει την σύλληψη όλων των μελών της οικογενείας του. Αντίθετα, ο γκαουλάιτερ Έριχ Κοχ, που κατέφυγε στο Πίλαου μ’ ένα παγοθραυστικό έτοιμο για να φύγει πιο μακριά, δεν επισύρει καμιά μομφή. Ένα τέκνο της περιοχής, ο στρατηγός φον Ζάουκεν, στέλνεται στην Ανατολική Πρωσία, για να παρατείνει τις τελευταίες νησίδες αντιστάσεως. Σκέπτεται κυρίως να διασώσει ό,τι είναι δυνατό από το πλήθος των αμάχων και των στρατιωτικών, που έχει κυκλωθεί από τους Ρώσους. Από το Πίλαου, από τη Γδύνια και από το μικρό στρατιωτικό λιμάνι του Χελ, που έριξε τις τελευταίες βολές πυροβολικού του γερμανοπολωνικού πολέμου, αποπλέουν σκάφη κυριολεκτικά σκεπασμένα από ανθρώπινα μελίσσια. Μερικά απ’ αυτά τα περιμένει μια τραγωδία. Τα ρωσικά υποβρύχια τορπιλίζουν το «Γκενεράλ φον Στόυμπεν» που βυθίζεται με 3.000 άτομα και το «Γκόγια» με 7.000.\nΜετά τη δαπανηρή αποτυχία της 9ης στρατιάς ο Χίτλερ κατηγορεί τον Μπούσε για ανικανότητα και τα στρατεύματά του για δειλία. Ο Γκουντέριαν απαντά, ότι τα στρατεύματα έκαναν το καθήκον τους και ότι ο Μπούσε είναι εξαίρετος στρατηγός. Λίγες ημέρες πριν, στη διάρκεια μιας ανάλογης σκηνής, ο Χίτλερ ύψωσε τη γροθιά του εναντίον του αρχηγού του επιτελείου του, τον οποίο ο Κάιτελ τράβηξε γρήγορα προς τα πίσω πιάνοντάς τον από τον γιακά του χιτωνίου του, για να του κάνει ύστερα ζωηρές παρατηρήσεις: «Πώς τολμάτε να αντιμιλάτε στον Φύρερ μ’ αυτό τον τρόπο! Τι θα απογίνουμε αν πάθει καμιά συμφόρηση;...». Τη φορά αυτή η αντίδραση είναι παγερή. Ο Χίτλερ βγάζει έξω όλους τους παρισταμένους εκτός από τον Κάιτελ: «Στρατηγέ Γκουντέριαν, η κατάσταση της υγείας σας απαιτεί άμεση ανάπαυση». Αντικαταστάτης του ορίζεται ο στρατηγός Χανς Κρεμπς, που υπήρξε βοηθός του στρατιωτικού ακολούθου στη Μόσχα και που δεν έχει ακόμα αναρρώσει τελείως από μια διάσειση, που είχε υποστεί σ’ έναν βομβαρδισμό του Ζόσεν. Μιλά άπταιστα Ρωσικά και δεν έχει παύσει να λυπάται για τη διάλυση της συμμαχίας με τα Σοβιέτ.\nΑυτό το Βερολίνο, που παίζει τόσο αποφασιστικό ρόλο για το μέλλον, υφίσταται τρομερή δοκιμασία. Οι συμμαχικές επιδρομές κατά την ημέρα και τη νύχτα δεν παύουν να αυξάνουν σε αριθμό και ένταση. Οι δρόμοι εξαφανίζονται ή μετατρέπονται σε στενά χαρακώματα μέσα στα χαλάσματα. Η πυρκαϊά, που αναζωογονείται αδιάκοπα, δεν σβήνει ποτέ. Μια στήλη καπνού, ορατή από απόσταση 100 χλμ., υψώνεται πάνω από την πόλη σα μαύρη σημαία. Το 70% της κατοικημένης περιοχής μιας από τις τρεις ή τέσσερις μεγαλύτερες θάλασσες σπιτιών του κόσμου είναι κατεστραμμένο. Καμιά ζώνη δεν έχει μείνει ανέπαφη, με σχετική εξαίρεση τις αραιοκατοικημένες πλούσιες συνοικίες Γκρύνεβαλντ και Βανζέε. Το κέντρο με τα μνημεία της χιτλερικής και προχιτλερικής αλαζονείας πλήττεται κατά τρόπο αμείλικτο. Η νέα Καγκελλαρία δέχεται 58 πλήγματα στη διάρκεια μιας και μόνης επιδρομής - με τον Φύρερ κρυμμένο στα σπλάχνα της, 130 σκαλοπάτια κάτω από το επίπεδο του δρόμου. Ούτε οι Βερολινέζοι όμως, ούτε οι συμμαχικές υπηρεσίες πληροφοριών υποπτεύονται την παρουσία του στην πρωτεύουσα. Όλοι νομίζουν πως βρίσκεται στο Μπέρχτεσγκάρντεν, για να οργανώσει το οχυρό της απελπισίας. Το καταφύγιο, που ακόμα είναι άγνωστο και που πρόκειται να γίνει διάσημο, δεν είναι παρά το βαθύτερο τμήμα ενός μεγάλου υπόγειου σταθμού διοικήσεως.\nΤα δύο πρώτα πατώματα περιλαμβάνουν γραφεία, έναν ραδιοφωνικό σταθμό, τηλέτυπα, μια αίθουσα της φρουράς, μια αίθουσα φαγητού επιπλωμένη με πολυτέλεια και πλουσιοπάροχα εφοδιασμένη. Βυθίζεται κανείς ύστερα σ’ ένα καταφύγιο με δώδεκα δωμάτια, όπου κατοικεί το υπηρετικό προσωπικό και όπου παρασκευάζονται τα γεύματα χορτοφαγίας του Φύρερ. Μια γυριστή σκάλα οδηγεί στο καθαυτό καταφύγιο, χωμένο σε 12μ. βάθος κάτω από τον κήπο της παλιάς Καγκελλαρίας. Ο κεντρικός διάδρομος χρησιμοποιείται και ως αίθουσα συσκέψεων. Δεξιά βρίσκεται ο κινητήρας ντήζελ που παρέχει ηλεκτρικό ρεύμα, ένα τηλεφωνικό κέντρο και το δωμάτιο του γιατρού Μορέλ. Αριστερά βρίσκεται το διαμέρισμα του Φύρερ.\nΟ Χίτλερ στην αρχή έμενε μόνος του εκεί, κοιμόταν μέσα στο καταφύγιο, έκανε όμως έναν απαραίτητο για την υγεία του περίπατο στον κήπο της Καγκελλαρίας, που ήταν σπαρμένος με χαλάσματα, και έπαιρνε την καθημερινή αναφορά μέσα σ’ ένα κτήριο του ισογείου. Η Εύα Μπράουν ήρθε και τον βρήκε εκεί κατά τα μέσα Απριλίου. Φαίνεται ότι εμφανίστηκε ξαφνικά, ότι ο Χίτλερ την παρακάλεσε να φύγει και ότι εκείνη, εγκαταλείποντας για πρώτη φορά την πειθήνια στάση της, απαίτησε να μοιραστεί την τύχη του. Πρώην βοηθός του φωτογράφου Χόφμαν, η Εύα Μπράουν είναι η σύντροφος του Χίτλερ από την εποχή του αγώνα για την εξουσία. «Ήταν», γράφει ο Κάιτελ, «λιγνή και πολύ κομψή, με μαλλιά καστανά ανοικτά. Οι γάμπες της ήταν τέλειες και ήταν πάντα το πρώτο πράγμα που όλοι πρόσεχαν σ’ αυτή. Ήταν αν όχι συνεσταλμένη, τουλάχιστον επιφυλακτική. Έμενε πάντα στη σκιά και μόνο κατά τύχη υπήρχε περίπτωση να την δει κανείς στο Μπέργκχοφ». Η αφάνεια γίνεται πάλι κανόνας της κατά την περίοδο που μένει έγκλειστη στο καταφύγιο της Καγκελλαρίας. Δεν βγαίνει σχεδόν ποτέ από το μικροσκοπικό διαμέρισμά της, ένα δωμάτιο και το μοναδικό μπάνιο του καταφυγίου, που επικοινωνούσε με το γραφείο του Χίτλερ.\nΣτις 8 Απριλίου ο Χάινριτσι έρχεται να δώσει αναφορά για την κατάσταση της ομάδας στρατιών του, παρουσία του Γκάιρινγκ, του Νταίνιτς, του Χίμλερ, του Κρεμπς και του Μπούργκντορφ. Η στρατιά που υπερασπίζει τον Όντερ από τη θάλασσα ως τη διώρυγα Χόεντζολερν είχε πάρει πάλι το όνομα της 3ης στρατιάς αρμάτων, που είχε χαθεί στην Ανατολική Πρωσία, και είχε τεθεί υπό τις διαταγές ενός από τους ατυχήσαντες στρατηγούς της μάχης των Αρδενών, του Χάσο φον Μαντόυφελ. Ο Χάινριτσι δηλώνει ότι για την ώρα δεν ανησυχεί γι’ αυτόν: η διόγκωση των νερών εξακολουθεί στην κάτω κοιλάδα και προστατεύει τις γερμανικές γραμμές. Στη μέση κοιλάδα αντίθετα η στάθμη των νερών έχει πέσει και η κατάσταση της στρατιάς Μπούσε γίνεται ανησυχητική. Οι ρώσοι φέρνουν μάζες πυροβολικού και κατασκευάζουν πολλές δεκάδες γεφυρών γύρω από το Κύστριν. Ο Μπούσε περιμένει από μέρα σε μέρα ένα φοβερό κτύπημα. Ο Χάινριτσι συμμερίζεται τους φόβους του, δηλώνει πως δεν έχει πια σχεδόν διόλου εφεδρείες και διαμαρτύρεται, επειδή τρεις θωρακισμένες μεραρχίες, που είχαν ανασυνταχθεί στην περιοχή του Μύνχενμπεργκ, μεταξύ Όντερ και Βερολίνου, είχαν λάβει διαταγή να ενισχύσουν την ομάδα στρατιών «Μίτε» στη Σιλεσία και στη Σλοβακία.\nΟ Χίτλερ έχει αντίθετη γνώμη. Διακόπτοντας τον Χάινριτσι αρχίζει σε τόνο αλαζονικό μια διάλεξη περί Ερυθρού Στρατού. Ο στρατός αυτός έχει εξαντληθεί. Δεν αποτελείται πια παρά από κατάδικους, που τους μάζεψαν από τα στρατόπεδα συγκεντρώσεως και οδηγούνται στη μάχη με το κνούτο. Το πρόβλημα της νίκης δεν θα είχε καν τεθεί, αν τον γερμανικό στρατό διοικούσαν άλλοι και όχι στρατηγοί, που είχαν προσβληθεί από την σήψη του πεσιμισμού και τη γάγγραινα της προδοσίας. «Μου αναφέρετε αριθμούς. Οι αριθμοί σας δεν μ’ ενδιαφέρουν. Αυτό που θα μ’ ενδιέφερε θα ήταν να εμφυσούσατε στα στρατεύματά σας τον φανατισμό της νίκης. Δεν μπορώ όμως να υπολογίζω σ’ αυτό...».\nΌσο για την κατεύθυνση της προσεχούς επιθέσεως ο Χίτλερ δεν συμμερίζεται την άποψη του Μπούσε και του Χάινριτσι. Οι Ρώσοι δεν θα επιτεθούν προς την κατεύθυνση του Βερολίνου, στόχου που δεν έχει στρατηγικό ενδιαφέρον. Οι Ρώσοι, επειδή διοικούνται από έναν πραγματικό πολέμαρχο, τον Ιωσήφ Στάλιν, και όχι από στρατηγούς, που ο εγκέφαλός τους έχει πάθει σκλήρυνση, θα επιτεθούν προς την κατεύθυνση της Δρέσδης, για να κυκλώσουν το ορεινό συγκρότημα της Βοημίας και να συνενωθούν με τις στρατιές τους, που πολιορκούν τη Βιέννη. «Αυτός είναι ο λόγος», λέει ο Χίτλερ, «που δεν θα αναθεωρήσω την απόφασή μου, να στείλω στον Σαίρνερ τρεις συμπληρωματικές θωρακισμένες μεραρχίες. Αυτός θα τις χρειαστεί». Με την ευκαιρία αυτή στέλνει στον Σαίρνερ και την στραταρχική του ράβδο.\nΗ σκηνή που επακολουθεί είναι απίστευτη για έναν στρατηγό, που η στρατιωτική του κατάρτιση ανάγεται στον αυστηρό στρατό του αυτοκρατορικού καθεστώτος. «Φύρερ μου», λέει ο Γκαίρινγκ, «σας στέλνω για τη μάχη σας στον Όντερ 100.000 άνδρες της Λούφτβαφε μου». «Φύρερ μου», λέει ο Χίμλερ, «σας στέλνω για τη μάχη σας στον Όντερ 25.000 άνδρες των Ες-Ες μου». «Φύρερ μου», λέει ο Νταίνιτς, «σας στέλνω για τη μάχη σας στον Όντερ 12.000 ναύτες μου». Ο Χίτλερ προσθέτει: 100.000 + 25.000 + 12.000 = 137.000 άνδρες, δώδεκα μεραρχίες... «Ιδού οι εφεδρείες σας, αντιστράτηγε Χάινριτσι!». Εκείνος απαντά, ότι οι άνδρες δεν αρκούν να συγκροτήσουν μεραρχίες, ότι χρειάζονται όπλα και ότι ούτε οι ναύτες ούτε οι αεροπόροι έχουν πείρα από χερσαίες μάχες. Σ’ αυτό το σημείο ο χονδρός Γκαίρινγκ σηκώνεται για να πει πως προσβάλλουν τους αεροπόρους του, πως είναι οι γενναίοι των γενναίων και ικανοί για κάθε είδους μάχη. Ο Χάινριτσι καταλαβαίνει ότι η κορυφή του χιτλερικού κράτους έχασε τα λογικά της και αγωνίζεται εναντίον της πραγματικότητας με τις ασυνάρτητες κινήσεις ανθρώπου που παλεύει με έναν εφιάλτη.\nΤην επομένη οι συμμαχικές στρατιές της Ιταλίας αναλαμβάνουν επίθεση. Με το 2ο πολωνικό σώμα και με το 5ο βρετανικό σώμα η 8η στρατιά επιτίθεται κατά μήκος της Αδριατικής προς την κατεύθυνση της Βενετίας. Με δύναμη τεσσάρων σωμάτων στρατού η 5η αμερικανική στρατιά επαναλαμβάνει την προσπάθειά της εναντίον της Μπολόνια, που είχε διακοπεί εξαιτίας του χειμώνα. Ο ανώτατος διοικητής της Νοτιοδυτικής Ευρώπης φον Βιέτινγκχοφ, ζητά την έγκριση να αποσυρθεί εκείθεν του Πάδου, πριν η διάταξη των γερμανικών δυνάμεων κονιορτοποιηθεί. Ο Χίτλερ αρνείται.\nΣτον Δούναβη τα στρατεύματα του Μαλινόφσκι είχαν μπει στη Βιέννη. Ο Χίτλερ είχε καλέσει τους Αυστριακούς συμπατριώτες του σε συναγερμό. Ένα τηλεγράφημα του φρουράρχου, στρατηγού φον Μπρύναου, τον βυθίζει σ’ έναν παροξυσμό λύσσας. Το τηλεγράφημα λέει: «Ο πληθυσμός της Βιέννης πυροβολεί περισσότερο τους στρατιώτες μας παρά τον εχθρό». Ο Χίτλερ απαντά: «Χρησιμοποιήστε εναντίον των στασιαστών τα πιο βίαια μέσα». Υποκύπτοντας στα βασανιστήρια, κάποιος ταγματάρχης Μπιέντερμαν, αποκαλύπτει το αντιχιτλερικό κίνημα που είχε επιζήσει της συντριβής της συνωμοσίας της 20ης Ιουλίου. Οι φανοστάτες της Βιέννης γεμίζουν κρεμασμένους, αλλά ο αρχηγός της συνωμοσίας, λοχαγός Ζόκολ, γλυτώνει από τις έρευνες και οι οπαδοί του συνενώνονται με τα σοβιετικά στρατεύματα. Έπειτα από οδομαχίες τεσσάρων ημερών η Βέρμαχτ αποχωρεί. Η Βιέννη βρίσκεται στις φλόγες και η μεγάλη καμπάνα του Αγίου Στεφάνου, που είχε χυθεί με τον ορείχαλκο 180 τουρκικών πυροβόλων, γκρεμίζεται μέσα στα ερείπια του καθεδρικού ναού.\nΣτις 12 Απριλίου ο Γιόζεφ Γκαίμπελς επισκέπτεται το μέτωπο. Στη λέσχη αξιωματικών της 9ης στρατιάς εκφωνεί έναν λόγο διανθισμένο με το προσφιλές θέμα του Χίτλερ: ο Φρειδερίκος ο Β΄, που υπέκυπτε στα πλήγματα της τρομερής συμμαχίας της Αυστρίας, της Γαλλίας και της Ρωσίας και η τσαρίνα Ελισάβετ, που πεθαίνει ξαφνικά, για να αντικατασταθεί από ένα θαυμαστή του Πρώσου βασιλιά, που εκκενώνει το Βερολίνο και ανατρέπει τις συμμαχίες. Η ευφράδεια του υπουργού της προπαγάνδας δεν ασκεί καμιά επίδραση σε αξιωματικούς κουρασμένους, που παρακολουθούν αντίκρυ τους τις γιγαντιαίες ρωσικές προετοιμασίες. Επιστρέφοντας στο Βερολίνο -που απέχει 60 χλμ. από το μέτωπο!- ο Γκαίμπελς διαβάζει τα τηλεγραφήματα, σηκώνει το ακουστικό του τηλεφώνου του και καλεί τον Μπούσε. «Η τσαρίνα πέθανε, στρατηγέ!». Η τσαρίνα πέθανε! Ο Φραγκλίνος Ρούζβελτ βρισκόταν στο γραφείο του θερινού Λευκού Οίκου του Ουόρμ Σπρινγκς της Γεωργίας. Μόλις είχε βγει ο γραμματέας Μπιλ Χέλσυ με μερικά έγγραφα, που είχε κατορθώσει να κάνει τον πρόεδρο να υπογράψει. Η ζωγράφος Ελίζαμπεθ Σουμάτοφ, που είχε κληθεί πριν λίγες ημέρες από τη Νέα Υόρκη, έκανε σχέδια για ένα πορτραίτο του προέδρου. Ξαφνικά τον είδε να γέρνει στην πολυθρόνα του και τον άκουσε να ψιθυρίζει: «Έχω ένα φοβερό πονοκέφαλο». Ο μαύρος θαλαμηπόλος Άρθουρ Πρέτυμαν έτρεξε, πήρε στην αγκαλιά του τον άρρωστο και τον μετέφερε στο κρεβάτι του. Ο Ρούζβελτ πέθανε έπειτα από μια ώρα εγκεφαλική αιμορραγία.\nΣτα γερμανικά ημερολόγια η 20η Απριλίου χαρακτηρίζεται και υπογραμμίζεται με έντονα κόκκινα στοιχεία: Hitlersgeburtstag (γενέθλια του Χίτλερ). Η ήττα δεν αναστέλλει το συνηθισμένο πρόγραμμα του εορτασμού. Οι χιτλερικοί αετοί κυματίζουν πάνω στα ερείπια των γερμανικών πόλεων που δεν τις έχει ακόμα καλύψει η διπλή εισβολή. Στις ερειπωμένες αίθουσες της Καγκελλαρίας ο Χίτλερ δέχεται πρώτα μια ομάδα νεαρούς Βερολινέζους, που διακρίθηκαν στους βομβαρδισμούς. Έπειτα, οι ανώτατοι αξιωματούχοι, Γκαίρινγκ, Ρίμπεντροπ, Νταίνιτς, Λέυ, Μπόρμαν, κ.λ.π. παρελαύνουν μια ακόμη φορά μπροστά στον αρχηγό μουρμουρίζοντας τα συγχαρητήριά τους. Ύστερα από μια κατ’ ιδίαν συζήτηση με τον Γκαίρινγκ, ο Χίτλερ καλεί τον Κάιτελ: «Ο στρατάρχης του Ράιχ μου ανέφερε την επιθυμία του να πάει στο Μπέρχτεσγκαρντεν. Δεν βλέπω γιατί να μην συμφωνήσω...». «Εκείνη τη στιγμή», αφηγείται ο Κάιτελ, «η ώρα ήταν ακριβώς 7 το βράδυ. Μόλις και μετά βίας προφθάσαμε να τρέξουμε στα καταφύγια». Η αμερικανική αεροπορία γιόρταζε με τη σειρά της την 57η επέτειο των γενεθλίων του Φύρερ.\nΗ σύσκεψη συνεχίζεται στο καταφύγιο. Πριν από λίγες ημέρες, έπειτα από μια φοβερή νευρική κρίση («Ποτέ δεν θα το υπογράψω αυτό! Πάρτε το αυτό από μπροστά μου!»), ο Χίτλερ κατέληξε επιτέλους να παραδεχτεί πως σύντομα η Γερμανία θα διχοτομηθεί και πως η οργάνωση άμυνας σε δύο ζώνες δεν ήταν πια δυνατόν να αναβληθεί. Από την αρχική απόφαση προχωρούν στην εκτέλεση. Ο ναύαρχος Νταίνιτς ονομάζεται διοικητής της βόρειας ζώνης, με βοηθό τον στρατάρχη Μπους. Η νότια ζώνη, που περιλαμβάνει τις ιταλικές, αυστριακές και βαυαρικές Άλπεις, ορίζεται τυπικώς κάτω από τις διαταγές του στρατάρχη Κέσελρινγκ, αλλά όλοι γνωρίζουν πως αρχηγός της θα είναι ο ίδιος ο Φύρερ.\nΤην παραμονή της καταστροφής το Βερολίνο εμφανίζει, χωρίς αμφιβολία, ένα θέαμα από τα πιο παράξενα στην ιστορία. Το 1944 είχε εκκενωθεί εν μέρει, αργότερα όμως ο πληθυσμός της πόλεως αυξήθηκε με τη συρροή ενάμιση εκατομμυρίου προσφύγων. Οι πρόσφυγες κατασκηνώνουν στα πάρκα, όπου τα άλογά τους καταβροχθίζουν τον φλοιό των δένδρων. Πλάι σ’ αυτούς βετεράνοι των ταγμάτων εφόδου, μερικοί με ένα μόνο πόδι, με μοναδική στολή ένα περιβραχιόνιο στο πολιτικό τους πουκάμισο, απειροπόλεμα παιδιά της χιτλερικής οργανώσεως νεολαίας με πέτσινα παντελόνια, ακόμα και νέες κοπέλες της Ενώσεως Νεανίδων της Γερμανίας, εκπαιδεύονται στο χειρισμό της αντιαρματικής γροθιάς. Σε άλλα σημεία ανοίγουν χαρακώματα και στήνουν αντιαρματικές παγίδες. Μόλις στις 13 Απριλίου δόθηκε η διαταγή στον αστικό πληθυσμό να οργανώσει την πόλη του για άμυνα. Η διαταγή δεν προκάλεσε πολύ μεγάλη αίσθηση. Τόσο δύσκολο ήταν να φανταστούν οι Βερολινέζοι, πως θα υποχρεωθούν να πολεμήσουν μέσα στους δικούς τους δρόμους. Η καθημερινή ζωή συνεχίζεται με τέτοια ένταση, που η εικόνα των ερειπίων την κάνει να φαίνεται σουρεαλιστική. Τα εργοστάσια δουλεύουν. Τα γραφεία λειτουργούν. Το πλήθος κυκλοφορεί. Μερικοί κινηματογράφοι λειτουργούν, κάποτε, πίσω από τις σανίδες που καλύπτουν την πρόσοψη: προβάλλουν το τελευταίο φιλμ της Ούφα, «Κόλμπεργκ», που αφηγείται την ηρωϊκή αντίσταση που πρόβαλε μια μικρή πόλη της Πρωσίας στους κτηνώδεις στρατιώτες ενός Ναπολέοντα ολότελα γελοίου. Ταινίες με συνθήματα διδάσκουν: «Όποιος πιστεύει στον Χίτλερ πιστεύει στη νίκη», ή «Ο μπολσεβικισμός βρίσκεται στο χείλος της πιο συντριπτικής ήττας του». Αλλά η ατμόσφαιρα είναι παράξενη, σχεδόν εξωπραγματική. Οι άνθρωποι είναι τσακισμένοι από την κόπωση. Ο καθένας τους κουβαλάει ένα σάκο ή μια βαλίτσα με τα πιο πολύτιμα από τα υπάρχοντά του, για τι κανείς δεν είναι σίγουρος πως θα ξαναβρεί όρθιο το σπίτι του. Οι νοικοκυρές στέκονται σε μεγάλες ουρές, για να πάρουν με το δελτίο τα τρόφιμα που δικαιούνται, αλλά πολλά καταστήματα έχουν καταστραφεί και όλα τα τρόφιμα έχουν εξαφανιστεί αρχίζοντας από το κρέας και τη ζάχαρη. Τα τελευταία τσιγάρα που βρίσκονταν στην αγορά (μυρίζουν καρβουνιασμένο ξύλο, όπως άλλωστε και η πόλη ολόκληρη) είναι μια μάρκα ελάχιστα γνωστή: STAMBUL. Αυτό λένε πως είναι τα αρχικά που σημαίνουν: «Stalin Armee Marschiert Berlin Unter den Linden» (Ο στρατός του Στάλιν βαδίζει προς τη λεωφόρο «Υπό τάς Φιλύρας» του Βερολίνου). Γυναίκες έρχονται και φωνάζουν στους άνδρες τους, που φτιάχνουν οδοφράγματα: «Γύρνα λοιπόν στο σπίτι, γεροηλίθιε, αυτό που κάνεις δεν θα ωφελήσει σε τίποτα!». Οι πιο πολλοί καταλαβαίνουν πως ο πόλεμος είναι χαμένος, αλλά το καλύτερο είναι να διατηρήσει κανείς μέσα του μια πίστη και, εξάλλου, η εμπιστοσύνη στον Χίτλερ, η πεποίθηση στο όπλο-θαύμα, που θα χρησιμοποιηθεί το τελευταίο τέταρτο της ώρας, δεν έχουν σβήσει εντελώς. Προπαντός πιστεύουν πως οι Αμερικανοί θα φτάσουν στο Βερολίνο πριν από τους Ρώσους. Οι Αμερικανοί βομβάρδισαν χωρίς οίκτο, συσσωρεύοντας αυτά τα τεράστια ερείπια, που μέσα τους η άνοιξη αναζωπυρώνει την πτωμαίλα. Οι Βερολινέζοι ωστόσο είναι έτοιμοι να τρέξουν σαν ένας άνθρωπος να τους ζητωκραυγάσουν.\nΗ 21η Απριλίου αρχίζει μ’ ένα ηλιόλουστο ανοιξιάτικο πρωινό. Όλα τα πουλιά του Γκρύνεβαλντ τραγουδούν με πάθος μέσα στα νέα φυλλώματα, αν και εκρήξεις, που δεν είναι από βόμβες, αλλά από τις πρώτες σοβιετικές οβίδες που πέφτουν στην πόλη τους, κάνουν τους Βερολινέζους να αναπηδήσουν. Η κύκλωση συνεχίζεται. Στα νότια, οι Ρώσοι ανατρέπουν το ανίσχυρο φράγμα γύρω από το Μπάρουτ και κυριεύουν το Τζόσεν, απ’ όπου το Ανώτατο Αρχηγείο της Βέρμαχτ ξεφεύγει σ’ έναν στρατώνα του Κράμπνιτς. Στα ανατολικά, προσπερνώντας την περικυκλωμένη 9η στρατιά, ο Ζούκωφ φθάνει στα τέρματα του μετρό, του U-Bahn. Στα βόρεια οι εσωτερικές πτέρυγες του Ζούκωφ και του Ροκοσόφσκυ προελαύνουν και από τις δύο όχθες της διώρυγας Χόεντζολερν, καταλαμβάνουν το Έμπερσβαλντε, πλησιάζουν το Χάβελ και απειλούν το Οράνιεμπουργκ και το Σπάνταου.\nΌλοι οι συνετοί στρατηγοί θεωρούν πως είναι αδύνατο να κρατηθεί άμυνα και έχουν πεισθεί πως το Βερολίνο την τελευταία στιγμή θα κηρυχθεί ανοχύρωτη πόλη. Η διοίκηση της ομάδας στρατιών Χάινριτσι προετοιμάζεται να εγκαταλείψει την πρωτεύουσα, για να εγκαταστήσει ένα μέτωπο αμύνης μεταξύ Όντερ και Έλβα. Ο Βέιντλινγκ, διοικητής του 56ου θωρακισμένου σώματος, προσπαθεί να υπερφαλαγγίσει το Βερολίνο από τα νότια για να ενωθεί με τη στρατιά Βενκ ανατολικά του Πότσνταμ. Μια διαταγή του Χίτλερ του ανακόπτει αυτήν την επιχείρηση και του δίνει εντολή να μπει μέσα στην πόλη και να την υπερασπισθεί.\nΣτο Υπουργείο Προπαγάνδας η σύσκεψη των διευθυντών έγινε, όπως συνήθως, στις 11 το πρωί. Την προπαραμονή, γιορτάζοντας τα γενέθλια του Φύρερ, ο Γκαίμπελς έκανε από το ραδιόφωνο μια ομολογία πίστεως και μια υπόσχεση νίκης, οι οποίες για μια ακόμη φορά ηλέκτρισαν ένα τμήμα του γερμανικού λαού. Την παραμονή μόνος αυτός από τους υπαρχηγούς του Χίτλερ υποστήριξε, πως ο Φύρερ πρέπει να μείνει στο Βερολίνο, διακηρύσσοντας πως ο εθνικοσοσιαλισμός οφείλει να πολεμήσει σαν μια ψυχή μέσα στο Βερολίνο και εκεί να θριαμβεύσει ή να υποκύψει. Τώρα, σε μια αίθουσα με τα παράθυρα σπασμένα, εμφανίζεται μπροστά στους συνεργάτες του για να τους αναγγείλει: «Το παν απώλετο!...».\nΔεν τους το λέει αυτό. Τους το κραυγάζει. Δεν πρόκειται για έκφραση υποταγής. Είναι ένας βρυχηθμός λύσσας. Η φωνή του, υπερβολικά έντονη σχετικά με το ισχνό σώμα του, αντηχεί σαν να μιλούσε μπροστά σε πλήθος στο «Σπόρτσπαλαστ» ή καλύτερα σαν ν’ απευθυνόταν σ’ ολόκληρο τον γερμανικό λαό. Τον βρίζει και τον καυτηριάζει. «Λαός δειλών! Αφήνει να βιάζουν τις γυναίκες του. Αφήνει να μολύνουν τη γη του. Προς ανατολάς τρέπεται σε φυγή. Προς δυσμάς παραδίδεται στον εχθρό. Δεν ήταν άξιος του εθνικοσοσιαλισμού. Αλλά θα πληρώσει τη δειλία του, την ήττα του, τη φαυλότητά του, τη φοβία του πολύ πιο ακριβά από όσο θα πλήρωνε μια νίκη πολύ μεγάλη γι’ αυτόν!».\nΑπό όσους βρίσκονται εκεί, ένας μόνο τόλμησε να αντιταχθεί: ο διευθυντής της ραδιοφωνίας Χανς Φρίτσε. Είναι βέβαια αλήθεια πως υπήρξαν λιποψυχίες, δεν πρέπει όμως αυτές να αφήσουν να λησμονηθεί ο ηρωισμός με τον οποίο ο γερμανικός λαός πολέμησε και πολεμάει ακόμη... Αλλά η διαμαρτυρία αυτή δεν έχει άλλο αποτέλεσμα παρά να ξανάψει την οργή του Γκαίμπελς, να αναζωογονήσει την αλυσίδα των ύβρεων, που ξεχύνει πάνω στους ανθρώπους και πάνω στο έθνος. Βρίζει τον Φρίτσε και τους άλλους, που δεν έχουν ξεσφίξει τα δόντια. «Κανείς δεν σας ανάγκασε να δουλέψετε μαζί μου! Τώρα είσαστε χαμένοι. Τα λαιμάκια σας θα κοπούν!». Φεύγει ξαφνικά από την αίθουσα κραυγάζοντας: «Καταρρέουμε. Θα παρασύρουμε μαζί μας την υφήλιο...».\nΣτην Καγκελλαρία, η 21η Απριλίου ήταν επίσης μια ημέρα πυρετού. Ποτέ άλλοτε ο Χίτλερ δεν ήταν τόσο ταραγμένος. Τηλεφωνεί προς όλες τις κατευθύνσεις «γαβγίζοντας» διαταγές και απειλές. Οι ελπίδες του κρέμονται από αυτό το συγκρότημα Στάινερ, που ο Χάινριτσι διέταξε να οργανωθεί στην περιοχή του Οράνιεμπουργκ. Το βλέπει να ορμά εναντίον της δεξιάς πτέρυγας του Ζούκωφ και να την συμπιέζει στην οχυρωμένη ζώνη του Βερολίνου. Στις 11.50 ακόμη τη νύχτα ξεσηκώνει τον αρχηγό του επιτελείου της Λούφτβαφε Κόλερ, που εκπροσωπεί τον σκασιάρχη Γκαίρινγκ, για να εξασφαλίσει στον Στάινερ κάθε δυνατή αεροπορική υποστήριξη: «Θα το δείτε, Κόλερ. Ο Ρώσος θα υποστεί κάτω από τα τείχη του Βερολίνου την πιο μεγάλη ήττα, την πιο αιματηρή ήττα στην ιστορία του...».\nΤην άλλη μέρα, Κυριακή 22 Απριλίου, αρχίζει στο καταφύγιο η μεγάλη σύσκεψη, στις 3 το απόγευμα. Ο Γιοντλ, όπως κάθε φορά που έχει να μεταδώσει πικρά νέα, τρενάρει την αναφορά του πάνω στα δευτερεύοντα μέτωπα και αρχίζει να αναλύει λεπτομερώς την κατάσταση στην Ιταλία. Ο Χίτλερ τον διακόπτει: «Φτάνουν αυτές οι φλυαρίες! Απαλλάξτε με από την Λαπωνία! Τι γίνεται με τον Στάινερ;». Αλίμονο! Τι μπορεί να κάνει ο Ομπεργκρουπενφύρερ Στάινερ; Έχει συγκεντρώσει είκοσι χιλιάδες άνδρες, που προέρχονται από πληρώματα του πολεμικού ναυτικού, που τα ανακάλεσαν από τα λιμάνια της Βαλτικής, ως και από γυμνασιόπαιδα. Αλλά δεν έχει ούτε πυροβολικό, ούτε άρματα, ούτε βενζίνη, ούτε μεταφορικά μέσα, παρά μόνο τουφέκια, περίστροφα και χειροβομβίδες. Πολύ ανίσχυρος για επίθεση, είναι αναγκασμένος να φύγει ολοταχώς μπροστά από μια θωρακισμένη σοβιετική φάλαγγα που πλησιάζει στο Οράνιεμπουργκ.\nΤο αποτέλεσμα που είχε αυτή η έκθεση για την ολοκληρωτική κατάρρευση, το έχουν περιγράψει με διάφορες παραλλαγές. Σύμφωνα με ορισμένους συγγραφείς ο Χίτλερ έπαθε κρίση υστερίας, έμεινε για πολύ ακίνητος, με το κεφάλι βυθισμένο στο στήθος του, έπειτα ύψωσε και πάλι το πρόσωπό του βουτηγμένο στα δάκρυα και ξέσπασε σ’ έναν λυγμό πληγωμένου ζώου, που έκανε να ανατριχιάσουν όλοι οι παρόντες στο καταφύγιο. Οι αφηγήσεις του Κάιτελ και του Γιοντλ, που ήταν οι μόνοι αυτόπτες μάρτυρες, που προσωρινά επιζήσανε από την ήττα, είναι πιο θλιβερές. Ο Χίτλερ άκουσε το τέλος της αναφοράς με ύφος σαν να μην ήταν παρών. Όταν εκείνοι που πήραν μέρος στη σύσκεψη σηκώθηκαν να φύγουν, κράτησε τον Κάιτελ και τον Μπόρμαν. Τους κοίταξε μια στιγμή σιωπηλός και έπειτα μα φωνή χαμηλή δήλωσε:\n«Δεν θα εγκαταλείψω το Βερολίνο».\n«Έμεινα κατάπληκτος...», λέει ο Κάιτελ. Όλα ήταν έτοιμα για την αναχώρηση του Φύρερ. Το Ανώτατο Αρχηγείο της Βέρμαχτ έπρεπε να λειτουργήσει την άλλη μέρα στο Μπέρχτεσγκαρντεν. Υπήρχε πάντα η πρόβλεψη να χρησιμοποιηθεί η στρατιά του Βενκ εναντίον των Αμερικανών. «Ο Χίτλερ ο ίδιος», λέει ο Κάιτελ, «την είχε σχηματίσει. Είχε διαλέξει για τούτο όλες τις μεραρχίες, που απέσυρε από τα διάφορα μέτωπα. Την είχε τάξει σε κεντρική θέση, στα νότια του Αμβούργου, και έχοντάς την ασφαλισμένη ανατολικά από τον Έλβα λογάριαζε να την ρίξει εναντίον των αμερικανικών φαλάγγων, που προχωρούσαν στα νότια του Χαρτς και που τις θεωρούσε σχετικά αδύναμες». Το Βερολίνο έπρεπε να συνεχίσει την άμυνα, αλλά με τον τρόπο που αμύνονταν στο Δάντσιχ και το Μπρέσλαου, δηλαδή ανεξάρτητα από τις επιχειρήσεις σε ανοιχτό πεδίο. Η κατάσταση θα άλλαζε ολότελα, αν το Βερολίνο έχοντας μέσα του τον Χίτλερ γινόταν ο μοχλός της μάχης. Ο πόλεμος σμικρυνόταν για την Καγκελλαρία του Ράιχ σ’ έναν αγώνα τυφλό.\nΟ Κάιτελ ανέπτυξε τα επιχειρήματά του. Τον διέκοψε η άφιξη ενός υπαλλήλου της υπηρεσίας Τύπου, τον οποίο είχε καλέσει ο Χίτλερ και τον οποίο ρώτησε αν η προκήρυξη είχε διανεμηθεί στους δρόμους του Βερολίνου. Ο υπάλληλος απάντησε καταφατικά. «Ποια προκήρυξη;», ρώτησε ο Κάιτελ. Ο Χίτλερ σταύρωσε τα χέρια. «Ο Φύρερ βρίσκεται στο Βερολίνο. Θα μείνει στο Βερολίνο. Δε θα εγκαταλείψει ποτέ το Βερολίνο. Θα υπερασπισθεί το Βερολίνο μέχρις εσχάτων». Έπειτα, απευθυνόμενος στον Κάιτελ: «Θα φύγετε αύριο για το Μπέρχτεσγκαρτεν. – Καλώς. Πότε θα ’ρθείτε εσείς εκεί; - Θα μείνω στο Βερολίνο. – Τότε δεν θα πάω στο Μπέρχτεσγκαρντεν. – Οφείλετε να υπακούσετε στις διαταγές μου. Πού είναι ο Γιοντλ;». Ο στρατηγός ήρθε αμέσως. Ο Χίτλερ επανέλαβε και σ’ αυτόν ό,τι είχε πει στον Κάιτελ προσθέτοντας: «Θα συνοδεύσετε τον στρατάρχη στο Μπέρχτεσγκαρντεν. – Αλλά δεν μπορείτε να διευθύνετε τον αγώνα από το Βερολίνο. Δεν μπορείτε να διευθύνετε χωρίς το επιτελείο σας. – Ο στρατάρχης του Ράιχ θα διευθύνει στη θέση μου. – Ούτε ένας στρατιώτης δεν θα πολεμήσει για τον στρατάρχη του Ράιχ. – Ω! Είναι τόσο λίγοι αυτοί που απόμειναν τώρα να πολεμήσουν».


Deutsche Welle: «Λίγα είναι τα ψωμιά του Τσίπρα» | Youmagazine\nDeutsche Welle: «Λίγα είναι τα ψωμιά του Τσίπρα»\n25 Φεβρουαρίου 2019 Κατηγορία NEWS, Οικονομία, Πολιτική\nΠροβληματική η κατάσταση για όλους τους Έλληνες. Η οικονομική ανάπτυξη παραμένει στάσιμη και οι νέοι φεύγουν στο εξωτερικό.\nΑποτυχημένος σε όλα. «Στενεύουν τα περιθώρια για τον Αλ. Τσίπρα», αναφέρει δημοσίευμα της Deutsche Welle. Photo: Nikos Libertas. Πηγή: Supplied\n«ΕΠΙ ΕΞΙ ΜΗΝΕΣ η Ελλάδα αυτοχρηματοδοτείται, αλλά η κατάσταση παραμένει προβληματική για τους Έλληνες. Η οικονομική ανάπτυξη παραμένει στάσιμη, οι νέοι φεύγουν στο εξωτερικό. Στενεύουν τα περιθώρια για τον Αλ. Τσίπρα», αναφέρει εκτεταμένο ρεπορτάζ του Φλόριαν Σμιτς που αναρτήθηκε στην ελληνική έκδοση της Deutsche Welle. Και το δημοσίευμα συνεχίζει:\nΌταν ο Γιάννης Παπαδόπουλος ακούει τους πολιτικούς να λένε ότι η κρίση τελείωσε, κουνά το κεφάλι του κι αναρωτιέται, για ποιον άραγε; Διότι για τον ίδιο και πολλούς άλλους η κρίση είναι πάντα εκεί.\nΩς υπάλληλος σε εταιρεία καθαρισμού σχολικών κτιρίων παίρνει το μήνα 560 ευρώ. Κάθε μέρα πρέπει να καθαρίζει 18 σχολικές τάξεις.\n«Η κατάσταση ακόμη και με τον Τσίπρα δεν έχει καλυτερεύσει. Είναι το ίδιο όπως και όλες οι άλλες κυβερνήσεις: όλες θέλουν να κερδίσουν χρόνο», υποστηρίζει.\nΧΑΜΗΛΟΙ ΜΙΣΘΟΙ, ΔΥΣΚΟΛΗ Η ΚΑΘΗΜΕΡΙΝΗ ΕΠΙΒΙΩΣΗ\nΑλλά και σήμερα δέκα χρόνια μετά, δεν βλέπει την κρίση να τελειώνει. Τα στατιστικά στοιχεία που ακούει δεν τον εντυπωσιάζουν.\n«Το κράτος χρωστά στους πολίτες δισεκατομμύρια ευρώ σε επιστροφές φόρων, κι όταν λένε οι πολιτικοί ότι έχουν πλεόνασμα, αναρωτιέμαι, πώς είναι δυνατόν;» μονολογεί.\nΣτα χαρτιά η ανεργία μειώθηκε από 27,5% το 2013%, στο 18,6%, αλλά παραμένει η υψηλότερη στην Ευρώπη. Μειώθηκε γιατί 600.000 Έλληνες, κυρίως νέοι, έφυγαν στο εξωτερικό.\nΓια τον ίδιο λόγο, η νεανική ανεργία κατέβηκε από πάνω από το 50% στο 36,6%. Αλλά αυτό δεν χαροποιεί κανένα, διότι η υποτιθέμενη ανάπτυξη δεν κάνει τη ζωή των ανθρώπων ευκολότερη.\nΗ δυσπιστία για τα αισιόδοξα προγνωστικά τη χρονιά των βουλευτικών εκλογών στη χώρα βρίσκεται στα ύψη. Ο Νίκος Βαρσακέλης, καθηγητής Οικονομίας στο Πανεπιστήμιο της Θεσσαλονίκης, μπορεί να αντιληφθεί την απαισιοδοξία των συμπατριωτών του. «Θα πάρει ακόμη πολλά χρόνια για να έρθει η ανάπτυξη. Θα πρέπει πρώτα να έρθουν επιχειρηματίες», υποστηρίζει. Αλλά δεν έρχονται∙ το αντίθετο μάλιστα.\nΠοιος θα έρθει να επενδύσει στην Ελλάδα, όταν δεν υπάρχει αγοραστικό κοινό; Όταν ο πληθυσμός είναι γερασμένος και φυτοζωεί;\nΣΟΒΑΡΑ ΠΡΟΒΛΗΜΑΤΑ ΣΤΗΝ ΠΑΡΑΓΩΓΗ\nΟ κ. Βαρσακέλης εκτιμά το κόστος ανάμεσα στα 80 με 100 δισ. ευρώ. Στον κατασκευαστικό τομέα χάθηκαν 500.000 θέσεις εργασίας, ενώ σε παραδοσιακούς τομείς, όπως τροφίμων και μεταλλουργίας, σημαντικούς για την οικονομική σταθερότητα, ο ρυθμός ανάπτυξης έχει μειωθεί.\nΤο ασφαλιστικό σύστημα είναι άδικο. «Οι εισφορές δεν προσανατολίζονται με βάση το εισόδημα, αλλά με τα χρόνια ασφάλισης», λέει η Μαριλένα Παπαδάκη, που μαζί με τον άνδρα της είχαν γυμναστήριο. «Είναι αδιάφορο εάν έχεις ένα μικρό περίπτερο ή ένα μεγάλο σούπερ μάρκετ. Το ασφαλιστικό κόστος παραμένει το ίδιο, ακόμη και όταν δεν μπαίνουν λεφτά στο ταμείο», εξηγεί.\n«Η ΕΛΛΑΔΑ ΝΑ ΚΑΝΕΙ ΝΕΑ ΑΡΧΗ»\nΟ καθηγητής Βαρσακέλης γνωρίζει αυτά και πολλά άλλα προβλήματα. Η αύξηση των δαπανών στις επιχειρήσεις δεν προκύπτει μόνο από τους φόρους ή τις ασφαλιστικές εισφορές, αλλά και από άλλους τομείς, όπως το ηλεκτρικό και η ενέργεια.\n«Υπάρχει και το διοικητικό κομμάτι: η πολύπλοκη ελληνική γραφειοκρατία παράγει μεγάλο κόστος για τους επιχειρηματίες. Χρειάζεται πολύς χρόνος, πολύ χρήμα και πολύ προσωπικό για να τα βγάλουν πέρα με αυτά τα προβλήματα», λέει.\nΤι προτείνει όμως ο Νίκος Βαρσακέλης;\n«Νομίζω ότι το ελληνικό κράτος πρέπει να γυρίσει στο μηδέν, να κάνει μια νέα αρχή και να απαντήσει στο ερώτημα, τι κράτος θέλουμε ακριβώς να είμαστε».\nΔεν είναι μόνο ο Αλέξης Τσίπρας που υποσχέθηκε να ανακαλύψει τον “ελληνικό τροχό”. Όλοι οι προκάτοχοί του το έκαναν, χωρίς κανένας τους να το καταφέρει, αποφαίνεται ο Βασκαρέλης.\nΌταν το 2015 ο Τσίπρας κέρδισε για πρώτη φορά τις εκλογές, υποσχέθηκε ένα δικαιότερο κράτος. Η ελπίδα ότι ένας νέος πρωθυπουργός, με ευαισθησία στα κοινωνικά προβλήματα θα έφερνε τα πάνω-κάτω στους διεφθαρμένους και αργούς θεσμούς, ήταν μεγάλη.\n«Τώρα, τα περιθώρια στενεύουν για τον Τσίπρα. Νέες εκλογές θα γίνουν μέχρι τον Οκτώβριο. Κανείς δεν ξέρει εάν η κυβέρνηση μειοψηφίας, της οποία ηγείται, θα αντέξει μέχρι τότε. Και πολύ περισσότερο εάν οι Έλληνες θα τον εμπιστευτούν και πάλι», καταλήγει το δημοσίευμα.\nΌποιος καεί με το χυλό, φυσά και το γιαούρτι…


Aparthotel La Pineta Τζεσόλο Λίντο\nVia Oriente, 140, Τζεσόλο Λίντο, Ιταλία\nΤο Aparthotel La Pineta είναι πολυτελές ξενοδοχείο 4 αστέρων, το οποίο βρίσκεται πολύ κοντά σε παραλία.\nΤο κατάλυμα βρίσκεται περίπου 8 χλμ από Congress and Convention Bureau. Το κέντρο του Τζεσόλο Λίντο απέχει 4 χλμ από το κατάλυμα.\nΤο ξενοδοχείο προσφέρει ήσυχη τοποθεσία κοντά σε πευκοδάσος και πάρκα.\nΌλα τα δωμάτια για μη καπνιστές περιλαμβάνουν διαμέρισμα deluxe και δίκλινο δωμάτιο που έχουν δωρεάν Wi-Fi, κλιματισμό, αίθριο, ντουλάπα και γραφείο εργασίας. Τα δωμάτια έχουν ιδιωτικά μπάνια με ντους, σεσουάρ και μπιντέ και φούρνο μικροκυμάτων, πλυντήριο πιάτων και παροχές για καφέ και τσάι.\nΤο lounge bar έχει βεράντα και Wi-Fi και σερβίρει καφέδες και τσάγια.\nΤο Aparthotel La Pineta βρίσκεται 35 λεπτά οδικώς από το αεροδρόμιο Marco Polo.\nΤο Aparthotel La Pineta προσφέρει παιδική χαρά και πισίνα στους επισκέπτες που ταξιδεύουν με παιδιά.\nStabilimento Balneare Miramare 4.1 χλμ\nAparthotel La Pineta, Ιταλία\nHotel Las Vegas Τζεσόλο Λίντο\nVianello Τζεσόλο Λίντο\nΞενοδοχείο Amalay 3*, Μαρακές\nΞενοδοχείο Yolanda 3*, Πνομ Πενχ\nΘέρετρο Olle & Spa 4*, Jeju\nΞενοδοχείο Prideinn Westlands 3*, Ναϊρόμπι\nΞενοδοχείο Riviera 3*, Μπουσάν\nΔιαμέρισμα Pasat, Σάνι Μπιτς\nΣπίτι διακοπών Charming Vacation - Quaint Harfield Village, Κέιπ Τάουν\nΞενοδοχείο Xiaoshan Mingkeming 4*, Χανγκζού\nBed and Breakfast Tea Drops,Munnar, Munnar\nΘέρετρο Ereqnuk Resort, Aghveran\nΞενοδοχείο Tara 2*, Παραλία Σαγουένγκ\nΞενοδοχείο Bisesti 3*, Lake Garda\nΞενοδοχείο Perola 4*, Πράγια\nBed and Breakfast Lys-na-greyne 5*, Aboyne\nΣπίτι διακοπών La Casa De Los Lances, Ταρίφα\nΞενοδοχείο Polyastron Place 4*, Παραλία Σάνη\nΞενοδοχείο Cactus Royal 5*, Σταλίδα\nΞενοδοχείο Zephyros 3*, Καμάρι


Euro 2020: Βρετανίδα απολύθηκε γιατί την είδε το αφεντικό της στο γήπεδο ενώ είχε πάρει αναρρωτική\nEURO 2020 Αγγλία\n12/07/2021, 09:21 2\n«Σκωτσέζικο ντους» για την 37χρονη που ο τηλεοπτικός φακός έδειχνε επανειλημμένα – Η ίδια δηλώνει πως θα το ξαναέκανε\n«Ξινό» φαίνεται πως βγήκε το Euro 2020 για μια Βρετανίδα οπαδό. Όχι μόνο γιατί η Εθνική της ομάδα έχασε τελικά το τρόπαιο από την Ιταλία αλλά και γιατί η ίδια έχασε την δουλειά της λόγω... της μεγάλης της αγάπης για την στρογγυλή θεά.\nΟ λόγος λοιπόν για την Νίνα Φαρούκι η οποία είχε την «φαεινή» ιδέα να ζητήσει και να λάβει τελικά αναρρωτική άδεια από την εργασία της. Ωστόσο η ίδια δεν είχε κανένα πρόβλημα υγείας...\nΑυτό που την ώθησε να κάνει κάτι τέτοιο ήταν η «προσφορά» της τελευταίας στιγμής για ένα εισιτήριο του αγώνα Αγγλία – Δανία. Μην έχοντας άλλο τρόπο να πάει στο ματς μιας και θα εργαζόταν κανονικά, ζήτησε αναρρωτική άδεια δηλώνοντας πως θα είναι σπίτι της.\nΗ 37χρονη ωστόσο έπεσε θύμα της... ατυχίας της, αφού ο τηλεοπτικός φακός την απαθανάτισε αρκετές φορές να πανηγυρίζει έξαλλα στις εξέδρες. Κανονικά, αυτό δεν θα ήταν πρόβλημα, ωστόσο ένας από αυτούς που έβλεπαν τον αγώνα ήταν και το αφεντικό της! Μόλις αντιλήφθηκε την «απάτη» που είχε στήσει η ψηφιακή παραγωγός δεν το πολυσκέφτηκε και αποφάσισε την απόλυσή της.\nΗ ίδια μιλώντας στην βρετανική εφημερίδα The Telegraph περιέγραψε τις στιγμές που έζησε που μοιάζουν μόνο με... σκωτσέζικο ντους.\n«Τα συναισθήματα ήταν ανάμεικτα. Είχαμε περάσει στον τελικό, ήμουν χαρούμενη, αλλά είχα χάσει και την δουλειά μου. Μία φίλη μου είχε κερδίσει ένα εισιτήριο στην λοταρία στην δουλειά της και ήξερε πως θα έκανα το παν για να πάω στο ματς. Θυμάμαι το 1996 να κλαίω στο καθιστικό της μητέρα μου, όταν ο Γκάρεθ Σάουθγκέιτ είχε χάσει το πέναλτι. Το ποδόσφαιρο είναι η ζωή μου», είπε.\nΣυνέχισε ωστόσο την περιγραφή της: «Ήμουν σε όλες τις οθόνες σε όλο τον κόσμο. Είχα φίλους από Αυστραλία και Αμερική που μου είπαν πως με είδαν. Προς στιγμήν σκέφτηκα 'λες να μου γυρίσει μπούμερανγκ', αλλά δεν το μετανιώνω. Κανείς δεν θέλει να απολύεται, αλλά θα το ξαναέκανα».\nΟ εργοδότης της πάντως παρά την σκληρή απόφασή του, δηλώνει πως ο ίδιος δεν μπορούσε να κάνει αλλιώς. «Ναι, ήταν μία σημαντική στιγμή για την ομάδα μας, αλλά η υπάλληλός μας. Είπε ψέμματα προκειμένου να πάει στο γήπεδο. Πρόκειται για παραβίαση του συμβολαίου της και δεν μας άφησε άλλη επιλογή».\n04/08/2021, 16:51 19


1. Σε ένα μπολ τοποθετούμε τα τριμμένα μπισκότα μαζί με την ζάχαρη (4 κ.σ.), το βούτυρο και ανακατεύουμε. Τα στρώνουμε σε ένα ταψί 26 εκατοστών»τσέρκι».\n5. Ρίχνουμε το μισό μείγμα στο »τσέρκι», πάνω από το τριμμένο μπισκότο, και βάζουμε 3 κουταλιές σούπας από το υγρό των βατόμουρων.\n2. Υπάρχει ακόμα ένας τρόπος ψησίματος τον οποίο χρησιμοποιώ εγώ όταν κάνω cheese cake »φούρνου». Βάζουμε σταυρωτά 2 μεγάλα φύλλα αλουμινόχαρτο, τοποθετούμε στο κέντρο το ταψί που θα ψήσουμε το cheese cake και το τυλίγουμε περιμετρικά ώστε να το ασφαλίσουμε, να μην μπορεί να μπει νερό. Τοποθετούμε το ταψί γεμάτο με το μείγμα μας σε ένα άλλο πιο μεγάλο και βαθύ ταψί και μέσα σε αυτό τοποθετούμε αρκετό βραστό νερό (περίπου μέχρι την μέση έπειτα το τοποθετούμε στον φούρνο και ψήνουμε στις ίδιες θερμοκρασίες και ώρες. Αυτό βοηθάει το cheese cake μας να ψηθεί ομοιόμορφα.


Οι ειδήσεις των 07:00 από το Ράδιο Θεσσαλονίκη (16/03/22) | Rthess\nΟι ειδήσεις των 07:00 από το Ράδιο Θεσσαλονίκη (16/03/22)\nHome > Επικαιρότητα > Οι ειδήσεις των 07:00 από το Ράδιο Θεσσαλονίκη (16/03/22)\n… Άλλη μία νύχτα αγωνίας στην Ουκρανία. Εκρήξεις και πάλι στα προάστια του Κιέβου. Ήχησαν ξανά οι σειρήνες. Στην πόλη έχει απαγορευθεί από χθες η κυκλοφορία και ισχύει μέχρι αύριο το πρωί. Σειρήνες τη νύχτα και στο Λβιβ.\nΣφίγγει ο κλοιός στην Οδησσό. Άρχισαν να βομβαρδίζουν τις ακτές από τα πλοία, δήλωσε αξιωματούχο. Τοπικές αρχές έλεγαν ότι σε δύο περιοχές δυτικά της πόλης έγινε ρίψη 90 τουλάχιστον οβίδων. Δορυφορικές εικόνες έδειξαν 14 πλοία του ρωσικού στόλου να πλέουν προς την πόλη. «Δεν μπορούμε πια να εγγυηθούμε την ασφάλεια κανενός», ανέφερε ο δήμαρχος της πόλης.\nΕρείπια το Χάρκοβο από τις επιθέσεις. Τουλάχιστον 600 κτίρια έχουν καταστραφεί, όπως ανέφερε ο δήμαρχος\n… Την ίδια ώρα συνεχίζοναι οι διπλωματικές προσπάθειες. Σήμερα συνεχίζονται οι διαπραγματεύσεις των δύο πλευρών. Για μια πολύ δύσκολη και ρευστή διαδικασία έκανε λόγο ο Ουκρανός διαπραγματευτής.\n“Η Ουκρανία δεν δείχνει σοβαρή στάση προς την εξεύρεση αμοιβαία αποδεκτών λύσεων” διαμήνυσε ο Πουτιν στον Σαρλ Μισέλ. Τηλεφωνική επικοινωνία του Αμερικανού ΥΠΕΞ με τον Ουκρανό ομόλογό του. Στο επίκεντρο οι αμυντικές ανάγκες της Ουκρανίας.\nΟ Τζο Μπάιντεν αναμένεται να δώσει στη δημοσιότητα ένα νέο πακέτο στρατιωτικής βοήθειας στην Ουκρανία, αξίας 800 εκατομμυρίων δολαρίων. Στις Συνόδους Κορυφής της ΕΕ και του ΝΑΤΟ ο Τζο Μπάιντεν στις 24 Μαρτίου.\nΕπίσκεψη Τσαβούσογλου σε Μόσχα και Κίεβο, την Τετάρτη και την Πέμπτη αντίστοιχα όπως μετέδωσαν τουρκικά ΜΜΕ.\n… Νέα υποχώρηση χθες του πετρελαίου στις διεθνείς αγορές. Το Brent έπεσε κάτω από τα 100 δολάρια το βαρέλι, μέχρι στα 95,95 δολάρια το βαρέλι, υποχωρώντας κατά 6,85%.\nΜέχρι αύριο οι ανακοινώσεις της κυβέρνησης για τη στήριξη των καταναλωτών. Έκπτωση στην τιμή της αντλίας με βάση εισοδηματικά κριτήρια προανήγγειλε η κυβέρνηση. Ο κυβερνητικός εκπρόσωπος δεν απέκλεισε να τεθεί εισοδηματικό όριο 25.000-30.000 ευρώ ετησίως.\n… «Όχι» στη λήψη οριζόντιων μέτρων για τα καύσιμα, λέει το γραφείο προϋπολογισμού της βουλής, διότι, όπως τονίζει θα ευνοούνταν άνθρωποι που δεν το έχουν ανάγκη.\nΖητά να δοθεί βάρος στα μέτρα στήριξης για ρεύμα, το φυσικό αέριο και το πετρέλαιο θέρμανσης και μετά για τα καύσιμα.\n… Στο μέτωπο της πανδημίας. Δεκάδες χιλιάδες τα κρούσματα καθημερινά στη χώρα μας. Χθες μετρήσαμε άλλα 26.536. 50 οι θάνατοι σε ένα 24ωρο.\nΈξαρση στην Ευρώπη. Πάνω από 116.000 κρούσματα χθες στη Γαλλία. Περίπου 200.000 στη Γερμανία, περίπου 42.000 περισσότερα σε σύγκριση με τα τέλη της προηγούμενης εβδομάδας.\nΚαι στην Κίνα καταγράφεται απότομη αύξηση των κρουσμάτων. Δύο επαρχίες με πληθυσμό συνολικά 36 εκατ. ανθρώπων έχουν τεθεί σε καραντίνα. Η Ιταλία αψηφά τον κορωνοϊό. Στο 100% η πληρότητα του ματς με τη Β. Μακεδονία.\n… Ξεκινούν τα γυρίσματα της νέας ταινίας «TheBricklayer», στο κέντρο της Θεσσαλονίκης. Σε ισχύ κυκλοφοριακές ρυθμίσεις. Μέχρι αύριο το απόγευμα δεν θα επιτρέπεται η κυκλοφορία στις οδούς Κατούνη, Αγίου Μηνά, Εδέσσης και Ολυμπίου Διαμαντή.\nπριν 3 λεπτά Επίσημο αίτημα ένταξης στο ΝΑΤΟ από Φινλανδία και Σουηδία – Οι ειδήσεις στις 09:00 από το Ράδιο Θεσσαλονίκη 94,5 (18/05/22) Διαβάστε περισσότερα\nπριν 12 λεπτά Φωτιά σε σπίτι στο Πλαγιάρι (ΦΩΤΟ- ΒΙΝΤΕΟ) Διαβάστε περισσότερα\nπριν 26 λεπτά Ιστορική στιγμή- Επίσημο αίτημα ένταξης στο ΝΑΤΟ από Φινλανδία και Σουηδία Διαβάστε περισσότερα\nπριν 34 λεπτά Έκλεψαν τη χάλκινη προτομή του Στέλιου Καζαντζίδη Διαβάστε περισσότερα\nπριν 45 λεπτά Αρτοποιός προσέφυγε στα δικαστήρια – Του ήρθε λογαριασμός ρεύματος 30.000 ευρώ (PODCAST) Διαβάστε περισσότερα


Το καρβουνάτο - Online Delivery | BOX\nΜακεδονίας 12, Φάληρο\nΑν έχεις αλλεργίες ή άλλους διατροφικούς περιορισμούς, και θέλεις να είσαι σίγουρος πριν BOXάρεις, επικοινώνησε με το κατάστημα στο +30 2310839800. Το κατάστημα θα σου δώσει όλες τις πληροφορίες για το φαγητό και την παρασκευή του.\nΤο καρβουνάτο - Πληροφορίες για το κατάστημα\nΜπορείς ν΄οργανώσεις το δικό σου “πανηγύρι” στο σπίτι ή στο γραφείο, χωρίς όμως ν’ ανάψεις κάρβουνα. Πώς; Tο Το καρβουνάτο μπορεί να σου ετοιμάσει ψητά που θα γλύφεις τα δάχτυλά σου.\nΤο Το καρβουνάτο, βρίσκεται στη διέυθυνση Μακεδονίας 12 στην περιοχή Φάληρο αλλά εξυπηρετεί με delivery και τις περιοχές Άγιος Παύλος, Άνω Τούμπα, Ανάληψη, Θεσσαλονίκη , Ιπποκράτειο . Το μενού, έχει ό,τι τραβάει η όρεξή σου. Οι επιλογές που σου προτείνουμε από το Το καρβουνάτο είναι: Γυροσούβλι χοιρινό χειροποίητο σε πίτα, Γυροσούβλι χοιρινό χοιροποίητο σε αραβική πίτα, Σκεπαστή γυροσούβλι χοιρινό χειροποίητο.\nΜπορείς να δοκιμάσεις τώρα τις γεύσεις του Το καρβουνάτο, κάνοντας την online παραγγελία σου στο BOX. To κατάστημα Το καρβουνάτο στην περιοχή Φάληρο βαθμολογήθηκε με 4.7 αστεράκια. Εσύ τι λες; Επίλεξε τα ψητά που αγαπάς και σε λίγη ώρα θα χτυπήσει το κουδούνι και θα τα έχεις στο τραπέζι σου!


Επ Ανάσταση: «Ο επιχειρηματίας που μόλυνε την Κύπρο»\n«Ο επιχειρηματίας που μόλυνε την Κύπρο»\nΔιεθνείς διαστάσεις έχει λάβει η υπόθεση με τους χειρισμούς του Ανδρέα Βγενόπουλου με την MIG και την Cyprus Popular Bank χάρη στο Reuters.\nΜετά την δημοσιοποίηση έρευνας με το επιθετικό τίτλο "Πώς μία ελληνική τράπεζα μόλυνε την Κύπρο", στην οποία αφήνει σαφείς υπαινιγμούς ότι χάρη στη MIG η Μεγαλόνησος κατέληξε να ζητήσει βοήθεια από το ΔΝΤ, το ειδησεογραφικό δίκτυο έστειλε ανταποκριτή στο νησί για να κάνει την έρευνα του και να μάθει τί έχει συμβεί τελικά.\nΣύμφωνα με δημοσίευμα της εφημερίδας Πρώτο Θέμα, το 2010 η MIG, η εταιρεία που διηύθυνε ο Ανδρέας Βγενόπουλος έχασε 1,2 δισεκατομμύρια ευρώ και αποτελεί μέχρι σήμερα τη μεγαλύτερη απώλεια που έχει συμβεί ποτέ σε ελληνική εταιρεία. Η απώλεια αυτή, οφείλεται σε μεγάλο βαθμό σε υποαξίες. Όπως μεταδίδει ο Stephen Grey, ανταποκριτής του Reuters, τελευταία κυκλοφορεί ένα αστείο στην Αθήνα, αναφέροντας χαρακτηριστικά ότι τα αρχικά της MIG σημαίνουν Money Is Gone!\nΌλα ξεκίνησαν τον περασμένο Νοέμβριο όταν ο κ. Βγενόπουλος παραιτήθηκε από την προεδρία της Marfin Bank (πριν μετονομαστεί) σε Cyprus Popular Bank. Όπως διαβάζουμε στο Πρώτο Θέμα, τα νέα στελέχη της τράπεζας έχουν αποκαλύψει αυτό που θεωρούν ως απόδειξη της τεράστιας έκθεσης σε ελληνικές επιχειρήσεις του ίδιου του κ. Βγενόπουλου σε επενδύσεις υψηλού κινδύνου, συμπεριλαμβανομένων των δανείων που εκδίδονταν προς τους επενδυτές που αγόρασαν μετοχές της MIG.\nΤην ίδια στιγμή, οι αναλύσεις της ελληνικής κρίσης, λίγη σημασία έχουν δώσει στις τράπεζες της χώρας. Μια ματιά στη Marfin και τις αναλύσεις του Reuters περί του θέματος είναι αρκετή για να δείξει ότι τα οικονομικά δεινά της χώρας επιδεινώθηκαν από τις συγκρούσεις συμφερόντων σε ορισμένες τράπεζες και από τη χαλαρή εποπτεία τους από τις ρυθμιστικές αρχές.\nΟ ίδιος ο κ. Βγενόπουλος αρνείται κάθε ευθύνη και κατηγορεί τις κυπριακές ρυθμιστικές αρχές ότι διεξάγουν μια εκστρατεία σπίλωσης εναντίον του. Τόνισε ότι η αποχώρησή του από τη θέση του μη εκτελεστικού προέδρο της Marfin ήταν μέρος του πραξικοπήματος από τον τότε πρόεδρο της Κεντρικής Τράπεζας Κύπρου, κ. Αθανάσιο Ορφανίδη\nΣύμφωνα πάντα με το σημερινό δημοσίευμα του Πρώτου Θέματος, τα μεγαλύτερα άμεσα προβλήματα της Marfin bank προέκυψαν από την απόφαση κουρέματος των ομολόγων του Ελληνικού Δημοσίου, στα οποία η τράπεζα είχε επενδύσει, και από το ποσό των 3,05 δις. μειώθηκαν σε 720 εκατ. ευρώ. Ήταn η αρχή του τέλους αφού την ίδια στιγμή, η τράπεζα είχε αναλάβει μεγάλο ρίσκο λόγω της έκθεσης της στα ελληνικά ομόλογα.\nΕτικέτες Βγενόπουλος, Κύπρος


Ο Ζηρός Ήπειρος Νέα Πολιτικά Παραπολιτικά Ειδήσεις : ΕΤΣΙ ΓΙΑ ΝΑ ΜΑΘΑΊΝΟΥΝ ΟΙ ΚΑΙΝΟΎΡΓΙΟΙ ΚΑΙ ΝΑ ΘΥΜΟΎΝΤΑΙ ΟΙ ΠΑΛΙΟΤΕΡΟΙ!\nΕΤΣΙ ΓΙΑ ΝΑ ΜΑΘΑΊΝΟΥΝ ΟΙ ΚΑΙΝΟΎΡΓΙΟΙ ΚΑΙ ΝΑ ΘΥΜΟΎΝΤΑΙ ΟΙ ΠΑΛΙΟΤΕΡΟΙ!\nΘΕΛΟΥΜΕ ΝΑ ΔΟΥΜΕ ΑΠΟ ΤΗΝ ΠΟΛΕΟΔΟΜΙΑ ΤΟΥ ΔΗΜΟΥ ΤΗΝ ΑΔΕΙΑ ΠΟΥ ΕΔΙΝΕ ΓΙΑ ΤΗΝ ΔΙΕΞΑΓΩΓΗ ΤΗΣ ΕΜΠΟΡΟΠΑΝΗΓΥΡΗΣ ΤΑ ΠΡΟΗΓΟΥΜΕΝΑ ΧΡΟΝΙΑ\nΜΕ ΟΛΑ ΤΑ ΠΙΣΤΟΠΟΙΗΤΙΚΑ ΚΑΙ ΤΑ ΕΓΓΡΑΦΑ\n1. ΑΙΤΗΣΕΙΣ ΓΙΑ ΟΛΑ ΤΑ ΧΡΟΝΙΑ\n2 ΔΑΣΙΚΟ ΑΠΟ ΟΛΑ ΤΑ ΧΡΟΝΙΑ ΜΕ ΗΜΕΡΟΜΗΝΙΕΣ ΚΑΙ ΠΡΩΤΟΚΟΛΛΟ\n3 ΑΠΟΣΠΆΣΜΑΤΑ ΚΤΗΜΑΤΟΛΟΓΙΟΥ ΜΕ ΠΡΩΤΟΚΟΛΛΟ\n4 ΦΩΤΟΓΡΑΦΙΕΣ ΑΠΟ ΟΛΑ ΤΑ ΧΡΟΝΙΑ (ΤΙΣ ΕΧΩ ΚΑΙ ΕΓΩ)\n5 ΠΙΣΤΟΠΟΙΗΤΙΚΑ ΣΤΑΤΙΚΗΣ ΕΠΑΡΚΕΙΑΣ ΓΙΑ ΟΛΑ ΤΑ ΧΡΟΝΙΑ ΜΕ ΠΡΩΤΟΚΟΛΛΟ\n6 ΤΟΠΟΓΡΑΦΙΚΑ ΔΙΑΓΡΑΜΜΑΤΑ ΚΑΛΥΨΗΣ ΕΠΙΚΥΡΩΜΕΝΑ\n7 ΤΟΠΟΓΡΑΦΙΚΑ ΜΕ ΑΠΟΣΤΑΣΕΙΣ ΑΠΟ ΕΘΝΙΚΗ ΟΔΟ (ΙΣΧΥΟΥΣΑ ΝΟΜΟΘΕΣΙΑ 60- 40- ΑΠΟ ΤΟΝ ΑΞΟΝΑ)\nΕΙΝΑΙ ΠΟΛΛΑ ΤΑ ΛΕΦΤΑ ΠΟΥ ΘΑ ΧΑΣΟΥΝ ΓΙ ΑΥΤΟ ΑΝΤΙΔΡΟΥΝ\nΟι «νονοί» των μικροπωλητών\nΛειτουργούν με ιεραρχία μαφίας και πουλάνε θέσεις στα πανηγύρια\nΕνδεικτικό της κατάστασης είναι το κλίμα που επικρατεί στο Δήμο Ζηρού αυτές τις ημέρες που χωρίς να λογαριάσουν καν τις αρχές ακόμα και την αστυνομία έκαναν κατάληψη στον χώρο του διεξάγεται η εμποροπανήγυρη.\nΣτο συγκεκριμένο πανηγύρι που φέτος θα το διοργανώσει ο Δήμος Ζηρού και θα έμπαινε μια τάξη στα οικονομικά, δεν μπόρεσαν να χωνέψουν ότι θα έμεναν εκτός από το μεγάλο φαγοπότι και έστειλαν τα τσιράκια τους να δημιουργήσουν προβλήματα. «Περνούν και ελέγχουν την κίνηση. Αν παρατηρήσετε λίγο το χώρο θα τους ξεχωρίσετε.\nΤΙ ΣΥΜΒΑΙΝΕΙ? ΠΟΙΟΣ ΤΟΥΣ ΚΑΛΎΠΤΕΙ?\nΘΥΜΑΤΑ δεν είναι μόνο οι δήμοι από τα κυκλώματα που δρουν εκεί όπου ανθεί η παρανομία: Οι καταγγελίες των μικροπωλητών για εκμετάλλευσή τους από «νονούς» δείχνουν ότι η κατάσταση έχει φθάσει στο απροχώρητο. Ορισμένοι υποστηρίζουν πως οι πλανόδιοι πληρώνουν αυτά τα χρήματα οικειοθελώς, άλλοι ότι αναγκάζονται. Σε ένα συμφωνούν όλοι: οι «νονοί» αυτοί «εξυπηρετούν» μέσω «διασυνδέσεων» όλα σχεδόν τα πανηγύρια της Ελλάδας.\nΟι «νονοί» αυτοί εκτός των άλλων προσφέρουν και «κάλυψη στους υποψήφιους παζαριώτες γιατί τα λεφτά είναι πολλά. Ακόμη και τα πιο μικρά πανηγύρια αφήνουν κέρδος. Άλλωστε αυτοί που τα μοιράζονται δεν είναι πάνω από τέσσερα πέντε άτομα. Η ομάδα, σύμφωνα με τις καταγγελίες διατηρεί ιεραρχία μαφίας. Όσοι δεν έχουν τα «μέσα» πρέπει να φροντίσουν να πιάσουν τον εργολάβο κατασκευαστή για να τους δώσει πόστο και αν είναι <<καλά παιδιά>> θα τους προτιμήσει και του χρόνου.\nΑπαραίτητη προϋπόθεση να κλείσουν θέση στον ίδιο και για το επόμενο πανήγυρη για να αυξηθεί το πελατολόγιο.\nΕκεί όμως για να στήσει κάποιος πλανόδιος τον πάγκο του πρέπει να απευθυνθεί πρώτα στους «νονούς». Αυτοί έχουν φροντίσει ΝΑ ΑΓΟΡΆΣΟΥΝ ΜΕ ΕΞΟΥΣΙΟΔΟΤΗΣΕΙΣ ΤΙΣ ΕΠΙΜΑΧΕΣ ΘΕΣΕΙΣ πριν από το πανηγύρι και να χωρίσουν τις θέσεις και περιμένουν τους μικροπωλητές για τις διαπραγματεύσεις.\nΚάποιοι από τους παλιούς μικροπωλητές, οι επονομαζόμενοι και «προεστοί», έχουν το δικαίωμα να επιλέγουν σε ποια θέση θα στήσουν το εμπόρευμά τους. Οι υπόλοιποι πάνε όπου τους πουν. Όσοι έχουν πέσει σε δυσμένεια, εξοστρακίζονται στις απόμακρες γωνιές  στις «κακές θέσεις»  του πανηγυριού.\nΤο σύστημα που ακολουθούν στην τιμολόγηση των θέσεων κάθε θέση έχει μήκος 4 μέτρα και κοστίζει από 700 -1300 ευρώ χωρίς το <<ρεύμα >> , ανάλογα με το πανηγύρι. Οσο πιο μεγάλο είναι τόσο ανεβαίνουν οι τιμές.\nΒέβαια δεν μιλάμε για τις <<γωνίες>> και τις ψησταριές! Αυτά είναι τα πρώτα οικόπεδα φιλέτα.\nΤα παίρνουν οι δικοί τους που είναι χρόνια πιστοί η τα κρατάν για πάρτη τους.\nΤο ίδιο και για τους χαλβάδες. Πληρώνονται αδρά σαν <<ρετιρέ>>\nΑυτός που πληρώνει το φιλέτο έχει το δικαίωμα να απαιτήσει να μην έχει απέναντι ανταγωνιστή!\nΕπίσης ισχύει διαφορετικό τιμολόγιο για τους καινούργιους και διαφορετικό για τους παλιούς μικροπωλητές. Παλαιότερα, επί δημαρχίας Κατραχούρα όταν τις άδειες,εξέδιδε ο δήμος η κάθε θέση κόστιζε περίπου 600 ευρώ καθαρά και τα κατασκευαστικά αναλάμβανε ο δήμος για όλο το πανηγύρι που ήταν περίπου 15000 ευρώ και η τιμή της παράγκας ήταν ίδια για όλους.\nΠρέπει να μπει μια τάξη. Αλλά ποιος να τη βάλει Η ΚΑΤΑΣΤΑΣΗ αυτή τη στιγμή είναι εντελώς ιδιόμορφη. Υπήρξε από οτι ξέρουμε μια κανονιστική διάταξη στο χέρι και δεν ξέρουμε το γιατί?\nΤο Δημοτικό Συμβούλιο λαμβάνει αποφάσεις για τους μικροπωλητές και το πανηγύρι , τις οποίες τα όργανα του δήμου όχι μόνο δεν μπορούν να τις εφαρμόσουν αλλά κινδυνεύουν και με μηνύσεις.\nΤο στήσιμο ενός αξιοπρεπούς υπαίθριου παζαριού, μακριά από «νονούς» και συμφέροντα, δεν είναι τόσο δύσκολο. Το απέδειξε η Δημοτική αρχή με δήμαρχο τον κ Κατραχούρα παρόλο τις δυσκολίες που αντιμετώπισε επειδή διοργανώθηκε μέσα στην πόλη!\nΗ απειρία της καινούργιας δημοτικής αρχής είναι κάτι φυσιολογικό και δεν σημαίνει απαραίτητα ότι δεν θα εφαρμοστεί η νομιμότητα .\nΕδώ << έμαθαν τόσοι άλλοι τόσα χρόνια και ,γρήγορα μάλιστα>>\nΑν γινόταν μέσα στην πόλη το σίγουρο ήταν οι Νονοί θα ήταν ελάχιστοι.\nΠΙΣΤΕΥΟΥΜΕ ΟΤΙ ΣΤΟ ΤΕΛΟΣ ΘΑ ΔΙΚΑΙΩΘΟΥΝ ΑΛΛΑ ΚΑΙ ΣΤΟ ΧΕΡΙ ΤΟΥΣ ΕΙΝΑΙ ΝΑ ΚΑΤΑΓΓΕΙΛΟΥΝ ΤΟΥΣ ΝΟΝΟΥΣ ΚΑΙ ΤΙΣ ΠΡΑΚΤΙΚΕΣ ΤΟΥΣ


Ελ Αραμπί : «Είμαι ευτυχισμένος με συμπαίκτη τον Φορτούνη» - News Quake\nΑρχική Σπορ Ελ Αραμπί : «Είμαι ευτυχισμένος με συμπαίκτη τον Φορτούνη»\nΕλ Αραμπί : «Είμαι ευτυχισμένος με συμπαίκτη τον Φορτούνη»\nΑποθέωσε τον Κώστα Φορτούνη ο Γιουσέφ Ελ Αραμπί! Ο killer του Ολυμπιακού μίλησε στην κάμερα της NOVA, μετά το θρίαμβο επί του Ατρομήτου, στάζοντας… μέλι για τον 28χρονο. Ο Μαροκινός φορ δήλωσε είναι ευτυχισμένος με συμπαίκτη τον Φορτούνη, τονίζοντας πως είναι ένας παίκτης που βοηθάει πολύ.\nΟ 33χρονος επιθετικός αναφέρθηκε στο χατ τρικ κόντρα στους Περιστεριώτες, υπογραμμίζοντας πως του αρέσει να μιλάει περισσότερο στον αγωνιστικό χώρο, ενώ μέσα από τα γκολ παίρνει δύναμη και αυτοπεποίθηση.\nΓια τη μπάλα με τις υπογραφές των συμπαικτών του για το χατ τρικ του: «Όχι είναι πολύ σημαντική αυτή η μπάλα με τις υπογραφές όλων των συμπαικτών μου για τα γκολ μου. Είναι για τον γιο μου».\nΓια το ταξίδι με το Μαρόκο: «Πραγματικά ήμουν από ένα ταξίδι. Είναι μία διαδικασία που έπρεπε να γίνει. Ήξερα πως θα με χρησιμοποιούσε ο προπονητής και είμαι πολύ χαρούμενος που πήραμε μία πολύ σημαντική εντός έδρας νίκη».\nΓια το ματς με τον Ατρόμητο: «Νομίζω πως στην αρχή ήταν πιο κλειστό αρχικά. Μετά την αποβολή ανεβήκαμε εμείς. Ήρθε το 1ο γκολ. Στο β’ μέρος ήμασταν πιο κινητικοί και πιο γρήγοροι».\nΓια το σχόλιο του Μαρτίνς πως είναι ένας… σιωπηλός εργάτης: «Είμαι ευχαριστημένος από την εμπιστοσύνη του προπονητή. Μου αρέσει να μιλάω περισσότερο στον αγωνιστικό χώρο. Όταν βάζω γκολ παίρνω περισσότερη δύναμη, αποκτώ αυτοπεποίθηση και γίνομαι καλύτερος».\nΓια την ασίστ με την Εθνική και τον Φορτούνη: «Για έναν επιθετικό εάν δεν μπορεί να σκοράρει είναι σημαντικό να δίνει μία ασίστ. Ναι είμαι ευτυχισμένος με συμπαίκτη τον Φορτούνη. Είναι ένας παίκτης που μπορεί να βοηθήσει πολύ και το αποδεικνύει κάθε φορά. Είμαστε χαρούμενοι που επέστρεψε».\nΓια τη Μαρσέιγ: «Ναι φυσικά θα το ήθελα. Είναι πολύ σημαντικό να κερδίσουμε. Θέλουμε να το επαναλάβουμε και φέτος. Να κάνουμε μία καλή χρονιά».\nΓια το ξεκίνημα: «Είναι αλήθεια πως με όλα όσα έχουν γίνει έχουμε κάνει ένα καλό ξεκίνημα. Έχουμε συνεχόμενα παιχνίδια και είναι σημαντικό να έχουμε διάρκεια. Θέλουμε να κάνουμε και μία πετυχημένη και καλή σεζόν, όπως πέρυσι».\nΓια το ότι ο Ολυμπιακός έχει χαμένα πρώτα ημίχρονα: «Οφείλεται κυρίως στους αντιπάλους. Αρχικά είναι κλειστοί. Στο β’ μέρος το παιχνίδι ανοίγει. Μέχρι στιγμής αυτό δουλεύει. Στο επόμενο χατ τρικ θα σας τη δώσω τη μπάλα (πλάκα για τη μπάλα που κράτησε).\nΠροηγούμενο άρθροΠαρίσι : Ποιος ήταν ο 47χρονος καθηγητής που δολοφονήθηκε επειδή δίδασκε την ελευθερία λόγου\nΕπόμενο άρθροΚοροναϊός : Έσπασε το «φράγμα» των 500 η μακάβρια λίστα – 109 θάνατοι από κοροναϊό τον Οκτώβρη\n«Συνταγές με ιστορία» – Συγκίνηση στην παρουσίαση του βιβλίου της Μαρίκας...\nNBA: Με οδοστρωτήρα Αντετοκούνμπο το TOP 5\nΑνανέωσε με την Άρσεναλ ο Ομπαμεγιάνγκ


Συνέντευξη με το φωτογράφο Μάρκο Δολόπικο\nΑρχικήΆρθραΣυνεντεύξειςΣυνέντευξη με το φωτογράφο Μάρκο Δολόπικο\nΕίναι αλήθεια ότι είμαι χρόνια στο χώρο της φωτογραφίας. Κάνω διαφημιστική φωτογραφία από το 1989. Όλο αυτό το διάστημα, παράλληλα με τη διαφήμιση, φωτογράφιζα και ό,τι μου κέντριζε το ενδιαφέρον. Τα τελευταία χρόνια αφιερώνω όλο και περισσότερο χρόνο στο να δημιουργώ φωτογραφίες που μου αρέσουν. Εξάλλου τα τελευταία δέκα χρόνια φωτογραφίες μου εκπροσωπούνται από γκαλερί του εξωτερικού όπως το Whitewall και το Amaroo Concept στη Γερμανία, το Saatchi Art στο Ηνωμένο Βασίλειο, το artelista στην Ισπανία και άλλα. Επέλεξα η πρώτη μου έκθεση στο εξωτερικό να γίνει στο Βερολίνο, γιατί η Γερμανία είναι η χώρα που έχω διαθέσει τις περισσότερες δουλειές μου.\nΓιατί αποφάσισες να παρουσιάσεις την ίδια θεματική ενότητα, τις «Μεγαλουπόλεις» σε δύο διαφορετικές εκδοχές, έγχρωμη και ασπόμαυρη;\nΕπειδή σε κάποιους πειραματισμούς που έκανα, με ενθουσίασε το αποτέλεσμα της κίνησης. Έτσι ξεκίνησε η ιδέα των «Μεγαλουπόλεων». Φωτογραφίες που απεικονίζουν τα μεγέθη και τους όγκους με χρώματα και σχήματα. Ο γρήγορος ρυθμός ζωής αποδίδεται από την αίσθηση της κίνησης. Αυτές οι φωτογραφίες ξεκίνησαν να γίνονται πριν 10 χρόνια στο Αμβούργο και από τότε είναι ένα από τα θέματα που φωτογραφίζω όποτε βρίσκομαι σε μία μεγαλούπολη.\nΔείχνοντάς τις σε ανθρώπους που δεν είχαν ζήσει ποτέ σε μία μεγαλούπολη, έβλεπα μεγάλο ενθουσιασμό. Αντίθετα, οι άνθρωποι που ζούσαν σε μεγαλουπόλεις ήταν περισσότερο επιφυλακτικοί απέναντι σε αυτές τις εικόνες. Αυτό με προβλημάτισε και μου δημιούργησε την ανάγκη να παρουσιάσω και την άλλη πλευρά αυτών των πόλεων.\nΔύο χρόνια αργότερα, στο Λονδίνο, βλέποντας τα μουντά και καπνισμένα κτήρια του κέντρου της πόλης λίγο πριν το ξημέρωμα, συνειδητοποίησα ότι είχα βρει το αντίβαρο στο ποπ ύφος της πρώτης εκδοχής, δηλαδή ασπρόμαυρες φωτογραφίες με έντονο κοντράστ και αφύσικα μεγάλο κόκκο. Η ύπαρξη ανθρώπων σε πολύ λίγες από αυτές απεικονίζει την απομόνωση που βιώνουν οι άνθρωποι στις μεγάλες πόλεις. Βλέποντας μέσα από τη φωτογραφική μου μηχανή ήταν σα να έβλεπα σκηνές του Λονδίνου μέσα από τα μυθιστορήματα του Καρόλου Ντίκενς.\nΟ κύκλος των «Μεγαλουπόλεων» μετά την Αθήνα, το Βερολίνο και τα Χανιά έχει κλείσει;\nΚαι στις τρείς πόλεις που παρουσιάστηκε η δουλειά αυτή ο κόσμος ανταποκρίθηκε θετικά. Ο τέταρτος σταθμός της έκθεσης θα είναι το Λονδίνο μέσα στο 2014 και στόχος μου είναι να επισκεφθεί όλες τις μεγαλουπόλεις που απεικονίζονται.\nΓια το 2014 ετοίμασα μία ακόμα έκθεση, η οποία παρουσιάστηκε και στο Βερολίνο τον Ιούνιο, με ασπρόμαυρες φωτογραφίες και ελληνική θεματολογία. Ονομάζεται «Μικρές Πατρίδες» και θα ξεκινήσει στις 21 Αυγούστου στον εκθεσιακό χώρο του "off-white" στην Πλάκα. Η έκθεση αυτή περιλαμβάνει ασπρόμαυρες φωτογραφίες τραβηγμένες στην Ελλάδα από το 1983 έως σήμερα.\nΚαλύπτει δηλαδή ένα μεγάλο τμήμα της Ελληνικής πραγματικότητας. Βλέποντας τις παλιότερες φωτογραφίες, υπάρχουν ομοιότητες με το σήμερα;\nΝαι, τα τελευταία τρία με τέσσερα χρόνια, βλέπω πολλές ομοιότητες με το παρελθόν. Καταστάσεις και επαγγέλματα που είχαν σχεδόν εκλείψει, αναβιώνουν. Για παράδειγμα βλέπω μία φωτογραφία που τράβηξα τη δεκαετία του ΄80 στην Πλατεία Αβυσηνίας με ανθρώπους να ψάχνουν στα μεταχειρισμένα ρούχα για να ψωνίσουν και σήμερα βλέπω να ανοίγουν όλο και περισσότερα μαγαζιά με μεταχειρισμένα στις φτωχές γειτονιές της Αθήνας, ή τη φωτογραφία του αγρότη πατέρα ενός φίλου μου και σήμερα, ο φίλος μου, αφού σπούδασε και ακολούθησε την καριέρα που είχε επιλέξει, γύρισε πίσω και ασχολείται κι αυτός με τις αγροτικές εργασίες, ως αποτέλεσμα της οικονομικής κρίσης που βιώνουμε στην Ελλάδα.\nΣε περιόδους κρίσης πιστεύεις ότι ο κόσμος απομακρύνεται από την τέχνη;\nΌχι, η ανάγκη του κόσμου να εκφραστεί και να δημιουργήσει δε νομίζω ότι επηρεάζεται από τις οικονομικές συνθήκες που επικρατούν στην κοινωνία. Ίσα-ίσα, πολλά μεγάλα καλλιτεχνικά ρεύματα δημιουργήθηκαν και αναπτύχθηκαν σε περιόδους κρίσης και αναταρραχής, ως απάντηση στις συνθήκες που επικρατούσαν. Είμαι αισιόδοξος και πιστεύω ότι κάτι καλό θα προκύψει σε καλλιτεχνικό επίπεδο από τη σημερινή κρίση.\nΦωτογραφίζεις ακόμα και με φίλμ και κυρίως με φυσικό φως. Ποια είναι η φιλοσοφία σου όσον αφορά αυτό;\nΜε φίλμ φωτογραφίζω κυρίως πορτραίτα και φωτογραφία δρόμου. Σε αυτή την κατηγορία εντάσσω και την ταξιδιωτική φωτογραφία. Τα τελευταία χρόνια έχω βρει πολύ ενδιαφέρον στο να φωτογραφίζω τοπία κατά τη διάρκεια ενός ταξιδιού με τρένο. Οι φωτογραφίες των τοπίων από το τρένο ξεκίνησαν από την ανάγκη να είμαι μόνος με τη φωτογραφική μου μηχανή και το θέμα, χωρίς την πολυτέλεια των φωτιστικών και του εξοπλισμού που θα είχα στο στούντιο.\nΣε αυτές τις φωτογραφίες το φως και η οπτική μεταβάλλονται συνεχώς και πρέπει να επιλέξεις την ιδανική στιγμή, για να μπορέσεις να τραβήξεις 4-5 φωτογραφίες σε κάθε ταξίδι.\nΠοιες φωτογραφίες είναι συνήθως οι καλύτερες, στην αρχή ή στο τέλος του ταξιδιού;\nΈχεις πάντα την αίσθηση ότι την καλύτερη φωτογραφία την έχεις χάσει την ώρα που άλλαζες φιλμ ή φακό στη μηχανή.\nΑυτά τα τοπία θα τα δούμε σύντομα σε κάποια έκθεση;\nΝαι είναι η έκθεση που σχεδιάζω για το 2015. Ελπίζω μέχρι τότε να έχω βρει και κάποιο όνομα για αυτή τη δουλειά.\nΣάββατο, 23 Ιουν. 2018 - 15:53:40\nΑρχικήΆρθραΣυνεντεύξειςΣυνέντευξη με το φωτογράφο Μάρκο Δολόπικο Top of Page\nΣκάσε ή η χαμένη παντόφλα του Μανώλη Καρέλη 2 δευτερόλεπτα πριν\nΔιεθνές Φεστιβάλ Κινηματογράφου Πάτμου 14 δευτερόλεπτα πριν\nΤο σωματίδιο του Θεού / κι όμΩς κινείται 27 δευτερόλεπτα πριν


ναυαρχιδα: 3 Δεκ 2011\nΝοσοκομειακό κίνημα: Καταδικάζει το μνημόνιο και τους εκφραστές του.\nΣτις εκλογές του Ευαγγελισμου για ΠΟΕΔΗΝ\nΕνωτική Πρωτοβουλία (ΣΥΡΙΖΑ - ΑΝΤΑΡΣΥΑ-ανεξάρτητοι αγωνιστές υγειονομικοί) 96 2 έδρες\nΠΑΣΚΕ 124 3 έδρες\nΔΑΚε 116 2 έδρες\nΠΑΜΕ 266 6 έδρες\nΣτις εκλογές του κρατικού Νοσοκομείου Νίκαιας\nτο κοινο σχήμα ΣΥΡΙΖΑ - ΑΝΤΑΡΣΥΑ με 5 έδρες βγήκε πρώτη δύναμη στο ΔΣ\nΠΑΜΕ 1 έδρα\nΔιαφοροποιημένοι ΠΑΣΟΚ 1 έδρα\nΕνωτικό Αριστρερό σχήμα 3 έδρες\nδιαφοροποιημένοι ΠΑΣΟΚ 2 έδρες\nΣτις εκλογές του Πανεπιστημιακού ΠΑΤΡΑΣ\n(ΠΑΣΚΕ ΔΑΚΕ Διάφοροι) κατέβηκαν μαζί και πήραν 8 έδρες.\nΤο σχήμα του ΣΥΡΙΖΑ 3 έδρες\nΠΑΜΕ 2 έδρες.\nΑναρτήθηκε από ναυαρχιδα στις 12:16 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟΧΙ ΣΤΗ ΣΙΩΠΗ! Οι αγώνες των εργαζομένων εξαπλώνονται και μάλιστα με ΝΙΚΕΣ!\nΔεν πρέπει να μένουμε μόνο στην απαισιοδοξία των κατεστημένα τελετουργικών ”γενικών” απεργιών και κινητοποιήσεων. Να δούμε και τις πολλαπλασιασμένες εστίες αντίστασης του ελληνικού λαού και των εργαζομένων. Και να μιλήσουμε γι’ αυτές. Να μην τις αφήνουμε να πνίγονται στη σιωπή που θέλουν να επιβάλλουν τα καθεστωτικά ΜΜΕ.\nΤο τελευταίο διάστημα οι αγώνες των εργαζομένων κατέγραψαν σημαντικές νίκες στην VODAFONE, στη ΜΕΒΓΑΛ και μόλις χθές στην ΑΓΝΟ. Γιατί δεν μιλάμε γι’ αυτές; Ίσως γιατί δεν τις ξέρουμε. Πρέπει λοιπόν να τις μάθουμε και να τις διαδώσουμε. Η σιωπή μας ωφελεί μόνο αυτό το κατεστημένο και απάνθρωπο οικονομικό και πολιτικό Σύστημα.\nΟι ηρωικοί απεργοί της Ελληνικής Χαλυβουργίας συνεχίζουν τη μεγάλη και κρίσιμη για όλους τους εργαζομένους μάχη τους. Αυτός ο αγώνας πρέπει επίσης να διαδοθεί. Για να δούν οι πολλοί εργαζόμενοι που σκύβουν ακόμη το κεφάλι ότι υπάρχει η λύση του αγώνα, η μόνη προοπτική για τη νίκη. Η μόνη προοπτική για τη ζωή. Για τις ζωές μας.\nΔείτε λοιπόν αναλυτικότερα:\n1. VODAFONE – Από ανακοίνωση του “Πανελλήνιου Σωματείου Εργαζομένων VODAFONE-ΠΑΝΑΦΟΝ” (14-11-2011):\n“Τα σχέδια της Διοίκησης για ελαστικοποίηση της εργασίας στα τηλεφωνικά κέντρα της εταιρείας προσέκρουσαν στην άμεση και μαζική αντίσταση των εργαζομένων.\nΌπως έχουμε ενημερώσει, από την Πέμπτη 3/11 οι προϊστάμενοι άρχισαν να καλούν τους εργαζόμενους σε ατομικές συναντήσεις, να τους προτείνουν και να τους πιέζουν να αποδεχτούν την μετατροπή των συμβάσεών τους από8ωρες σε 5ωρες με αντίστοιχη μείωση μισθού, ώστε με αυτό τον τρόπο να ‘εξασφαλίσουν’ για 18 μήνες (!) την εργασία τους, διαφορετικά «δεν ξέρουν τι θα γίνει με τη θέση εργασίας».\nΑπέναντι στις πιέσεις και τις απειλές της εργοδοσίας, οι εργαζόμενοι αρνήθηκαν να δεχτούν ως τετελεσμένες τις αποφάσεις της Διοίκησης. Ενημέρωσαν άμεσα τα μέλη του Διοικητικού Συμβουλίου του Σωματείου και αποφάσισαν να αγωνιστούν για να σώσουν το ωράριο, τους μισθούς, την θέση τους…”\nΤελικά ΟΙ ΕΡΓΑΖΟΜΕΝΟΙ ΝΙΚΗΣΑΝ! Περισσότερες λεπτομέρειες και η πηγή:\n“Απεργία πραγματοποιήθηκε στο εργοστάσιο της ΜΕΒΓΑΛ, μετά την απόφαση της διοίκησης να απολύσει έναν εργαζόμενο και ταυτόχρονα να μειώσει τους μισθούς μέσω περικοπών στα επιδόματα. Την επόμενη μέρα της απεργίας, η εργοδοσία προχώρησε σε δύο ακόμα απολύσεις με αποτέλεσμα να αποφασιστεί νέα απεργία από το επιχειρησιακό, αλλά και από το κλαδικό σωματείο. Υπό την πίεση της απεργιακής κινητοποίησης, η εταιρεία επιχείρησε να κάνει ελιγμό, ανακοινώνοντας την επαναπρόσληψη δύο από τους τρεις απολυμένους. Ωστόσο, η απεργία συνεχίστηκε κυρίως χάρη στην επιμονή του κλαδικού σωματείου το οποίο οργάνωσε και συγκέντρωση συμπαράστασης στην οποία μαζεύτηκαν περίπου 800 εργαζόμενοι έξω από την πύλη του εργοστασίου. Μπροστά στην αποφασιστικότητα των εργαζομένων και αντιμετωπίζοντας τον κίνδυνο να πάθει σημαντική οικονομική ζημιά από γάλα που θα χάλαγε αν συνεχιζόταν η απεργία, η εργοδοσία υποχώρησε πλήρως παίρνοντας πίσω τις απολύσεις και τις μειώσεις στους μισθούς” (20-11-11)\n3. ΑΓΝΟ – ΟΙ ΕΡΓΑΖΟΜΕΝΟΙ ΝΙΚΗΣΑΝ ΚΑΙ ΤΑ ΜΑΤ:\n“Μεγάλη νίκη πέτυχαν χτες οι εργάτες της γαλακτοβιομηχανίας «ΑΓΝΟ» στο Κορωπί Αττικής, οι οποίοι μετά από την 24ωρη απεργία τους κατάφεραν την επαναπρόσληψη τεσσάρων απολυμένων συναδέλφων τους.\nΟι απεργοί, έδωσαν με αυτόν τον τρόπο συντριπτική απάντηση στην εργοδοσία και τους κατασταλτικούς μηχανισμούς συγκυβέρνησης του «μαύρου μετώπου» ΠΑΣΟΚ – ΝΔ – ΛΑ.Ο.Σ., κεφαλαίου και τρόικας. Συσπειρωμένοι στο κλαδικό Συνδικάτο Γάλακτος – Τροφίμων – Ποτών Αττικής, στάθηκαν έξω από τις πύλες της εταιρείας και απαίτησαν το δικαίωμά τους στη δουλειά και τη ζωή, αντιμετωπίζοντας τα ΜΑΤ.\nΣυγκεκριμένα, η εργοδοσία της «ΑΓΝΟ» στο Κορωπί προχώρησε προχτές αργά το απόγευμα στην απόλυση τριών πρωτοπόρων εργαζομένων – μέσω εξωδίκων – μελών της Εργοστασιακής Επιτροπής του Συνδικάτου στην επιχείρηση. Οι απολύσεις αυτές ήρθαν λίγες μέρες μετά την απόλυση άλλων πέντε εργαζομένων της εταιρείας, γεγονός που δείχνει πως πρόκειται για συνολικό σχεδιασμό της εταιρείας. Από τους 8 απολυμένους, επαναπροσλήφθηκαν οι τρεις εργάτες της Εργοστασιακής Επιτροπής και άλλος ένας που δεν είχε αποδεχτεί την απόλυσή του. Οι υπόλοιποι εργαζόμενοι δεν επιθυμούσαν να επαναπροσληφθούν στην εταιρεία.\nΝωρίτερα, στις 10 το βράδυ, όλοι οι εργάτες σύσσωμοι βρέθηκαν έξω απ’ την πύλη του εργοστασίου ξεκινώντας την απεργία.\nΠαρά τις προσπάθειες της εργοδοσίας να σπάσει την απεργία, κανείς δεν μπήκε για δουλειά. Ωστόσο, οι εργάτες δεν απάντησαν μόνο στην εργοδοτική επιθετικότητα, αλλά και στην καταστολή των ΜΑΤ. Με παρέμβαση που έγινε μετά από απεργοσπαστικό μηχανισμό που έστησε η εργοδοσία, ο εισαγγελέας ζήτησε να βγουν έξω τα φορτηγά των αντιπροσώπων. Από τις 6 το πρωί, δύο διμοιρίες των ΜΑΤ βρίσκονταν έξω απ’ τις πύλες και γύρω στις 8 π.μ. επιχείρησαν να σπάσουν την απεργιακή φρουρά μπροστά απ’ την πύλη, σπρώχνοντας τους εργάτες. Μετά από αυτές τις ενέργειες της αστυνομίας, αντιπρόσωποι εργολάβοι – που συμμετέχουν στη μεταφορά των προϊόντων και ως εκείνη τη στιγμή έπαιρναν αποστάσεις από την κινητοποίηση – συντάχθηκαν με τους απεργούς. Ωστόσο, η δυναμική στάση των απεργών είχε σαν αποτέλεσμα όχι μόνο να μη «σπάσει» η απεργία, αλλά και να αποσυρθούν οι δυνάμεις των ΜΑΤ.\nΟι εργάτες συνέχισαν με επιτυχία την απεργία τους όλη τη μέρα.\nΕίναι μια σημαντική επιτυχία για ολόκληρη την εργατική τάξη που βλέπει ότι έχει την δύναμη και μέσα από την οργάνωσή της σε ταξική κατεύθυνση μπορεί να μην πληρώσει την κρίση και να περάσει στην αντεπίθεση”\nΑναρτήθηκε από ναυαρχιδα στις 10:38 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟι αλλαγές στο μισθολόγιο - βαθμολόγιο.\nΗ νομοθέτηση μηνιαίας παρακράτησης.\nΟι αλλαγές στις συντάξεις αναπηρίας.\nΗ επέκταση του μέτρου της εργασιακής εφεδρείας.\nΤο πρόγραμμα συγχωνεύσεων στις ΔΕΚΟ.\nΗ μείωση της φαρμακευτικής δαπάνης.\nΤο άνοιγμα των 350 επαγγελμάτων της οδηγίας Bolkenstein.\nΗ πλήρης απελευθέρωση των κλειστών επαγγελμάτων.\nΗ πλήρης απελευθέρωση των οδικών μεταφορών (ταξί, φορτηγά Δ.Χ.).\nΗ σταδιακή αύξηση εισφορών ΟΓΑ.\nΗ ένταξη της ΗΔΥΚΑ στο ΙΚΑ.\nΗ νέα νομοθεσία για την τουριστική κατοικίας και τη χρήση γης.\nΗ απλοποίηση του Κώδικα Βιβλίων και Στοιχείων.\nΗ εφαρμογή μόνιμου εσωτερικού οικονομικού ελέγχου σε κάθε υπουργείο.\nΤο νέο σύστημα δημόσιων συμβάσεων.\nΗ κατάργηση της εισφοράς 0,4% υπέρ του Πανελλήνιου Φαρμακευτικού Συλλόγου.\nΚαι ενώ αυτή η καυτή ατζέντα ετοιμάζεται, χθες η συνεδρίαση της κυβερνητικής επιτροπής σημαδεύτηκε από... καβγαδάκια. Μπροστά σε έναν πρωθυπουργό που ζήτησε από τους υπουργούς του να μη... διαπληκτίζονται ενώπιόν του, εκείνοι (Χρυσοχοΐδης - Παπουτσής) έστησαν καβγά με αφορμή το νομοσχέδιο για την πειρατεία.\nΛίγη ώρα αργότερα, οι υπουργοί του ΠΑΣΟΚ συμμετείχαν στη γνωστή... παρασυναγωγή του κ. Παπανδρέου και άκουσαν τον Ευάγγελο Βενιζέλο να κατεβάζει πλατφόρμα υποψηφίου και να κατηγορεί τους «συντρόφους» του για τη στοχοποίησή του. Στη συνεδρίαση, πάντως, η πλειοψηφία προσήλθε με βαριά καρδιά, ενώ φωναχτά διαμαρτυρήθηκε η Αννα Διαμαντοπούλου, που αναρωτήθηκε τι νόημα έχουν όλα αυτά. Κατά τα λοιπά, οι κύριοι Ρέππας και Βενιζέλος ενοχλήθηκαν από τη σκληρή αντιπολίτευση της Ν.Δ. και ο μεν πρώτος, ως θεματοφύλακας του πασοκικού κράτους, ισχυρίστηκε ότι η κυβέρνηση δεν είναι «τράνζιτ», ενώ ο δεύτερος ότι δεν υπάρχει συμπολιτευόμενη αντιπολίτευση.\nΑναρτήθηκε από ναυαρχιδα στις 10:04 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠΡΩΤΗ ΝΙΚΗ ΚΑΤΑ ΤΗΣ ΕΦΕΔΡΕΙΑΣ\nΔΙΚΑΣΤΙΚΗ ΑΠΟΦΑΣΗ ΣΤΑΘΜΟΣ ΒΑΖΕΙ ΦΡΕΝΟ ΣΤΑ ΑΝΤΕΡΓΑΤΙΚΑ ΣΧΕΔΙΑ ΤΗΣ ΚΥΒΕΡΝΗΣΗΣ !!\nTo υπηρεσιακό συμβούλιο τουΑνωτάτου Ακυρωτικού Δικαστηρίου έκρινε εχθές (1-12-11) πως δεν τίθεται θέμα εφεδρείας για τους 5.600 δικαστικούς υπαλλήλους και πως παράλληλα δεν μπορούν να καταργηθούν οι κενές οργανικές θέσεις αυτών.\nΤην ίδια στιγμή το Διοικητικό Εφετείο Πειραιά χορήγησε προσωρινή διαταγή κατά της προσυνταξιοδοτικής εφεδρείας σε δικαστική υπάλληλο, μέχρι να συζητηθεί η αίτηση στο ακροατήριο, βάζοντας με αυτόν τον τρόπο φρένο στα περί ‘’εφεδρείας’’ σχέδια της κυβέρνησης και αλλάζοντας όπως όλα δείχνουν εντελώς το τοπίο στο κατάπτυστο αυτό αντεργατικό σχέδιο της.\nΟι σύμβουλοι Επικρατείας στην απόφαση τους διευκρίνισαν πως τόσο από τις διατάξεις του Ν.4024/2011 που αφορά τις συνταξιοδοτικές ρυθμίσεις ,το ενιαίο μισθολόγιο-βαθμολόγιο και την εργασιακή εφεδρεία ,αλλά και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής 2012-2015, πως ότι η μη υπαγωγή των δικαστικών υπαλλήλων στιςρυθμίσεις περί καταργήσεως οργανικών θέσεων του άρθρου 33 του νέου αυτού νόμου δικαιολογείται πλήρως από το γεγονός ότι ο ίδιος ο νομοθέτης έχει ήδη διαπιστώσει μεγάλη καθυστέρηση στην απονομή της Δικαιοσύνης, λόγω της συσσώρευσης μεγάλου όγκου υποθέσεων. Η θέσπιση, όμως, μέτρων, όπως η κατάργηση των (ήδη πολλών) κενών οργανικών θέσεων δικαστικών υπαλλήλων, θα δυσχέραινε ή θα ματαίωνε, την επίτευξη του σκοπού του νομοθέτη.\nΤέλος, αφού έλαβαν υπόψη του «αφενός τον πολύ μεγάλο αριθμό κενών οργανικών θέσεων του κλάδου δακτυλογράφων στην γραμματεία του ΣτΕ σε σχέση με τον αντίστοιχο αριθμό του κλάδου γραμματέων,αφετέρου δε τις υπηρεσιακές ανάγκες στον τομέα της καθαρογραφής αποφάσεων του δικαστηρίου και λοιπών κειμένων, κρίνει ότι το αίτημα μετατάξεως της υπαλλήλου δεν πρέπει να γίνει δεκτό.\nΗ Ομοσπονδία Δικαστικών Υπάλληλων Ελλάδος με ανακοίνωση της τονίζει ότι ,«είναι απαράδεκτο το υπουργείο ∆ικαιοσύνης να επαναφέρει το θέµα επιμήκυνσης του ωραρίου των ακροατηρίων, όπως και το γεγονός να δρομολογούνται ζητήματα, δίχως την ακρόαση των θέσεων της ΟΔΥΕ. Για τους δικαστικούς υπαλλήλους το ωράριο 07.00-15.00 είναι κατάκτηση και δεν τη “δωρίζουμε” σε κανέναν».\nΑναρτήθηκε από ναυαρχιδα στις 10:03 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΛογισμικό «κατάσκοπος» βρέθηκε σε εκατομμύρια «έξυπνα» κινητά τηλέφωνα\nΟ Τρέβορ Έκχαρτ, ένας νεαρός Αμερικανός προγραμματιστής καταγγέλλει ότι υπάρχει εγκατεστημένο σε εκατομμύρια smartphone λογισμικό που υποκλέπτει πληροφορίες από το κινητό τηλέφωνο του χρήστη. Για το θέμα μίλησε στο koutipandoras.gr ο Γιάννης Δοξαράς προγραμματιστής που γράφει «κώδικα» για κινητά τηλέφωνα τελευταίας γενιάς.\nΠρόκειται για την εφαρμογή Carrier IQ -της ομώνυμης εταιρείας που τρέχει σε λειτουργικό σύστημα Android της Google, σε τηλέφωνα Nokia και Blackberry, καθώς επίσης και σε υπολογιστές tablet.\nΗ εταιρεία αρνείται ότι το λογισμικό της κατασκοπεύει τους χρήστες των συσκευών και υποστηρίζει ότι πρόκειται για ένα «διαγνωστικό εργαλείο» που εντοπίζει τα προβλήματα που παρουσιάζονται στις τηλεφωνικές κλήσεις όπως όταν δεν παραδίδονται γραπτά μηνύματα (SMS) από το χρήστη.\nΟ Έκχαρτ υποστηρίζει με βίντεο που έχει αναρτήσει στο youtube ότι το επίμαχο λογισμικό (που είναι καλά κρυμμένο στον «πυρήνα» του λειτουργικού συστήματος κάθε συσκευής), καταγράφει τι πληκτρολογεί ο χρήστης στο κινητό του, όταν γράφει μηνύματα ή καλεί άλλους αριθμούς, αποθηκεύει τις ιστοσελίδες που επισκέπτεται στο διαδίκτυο μέσω τηλεφώνου και εντοπίζει τη γεωγραφική θέση του κινητού και στέλνει όλα τα δεδομένα πίσω στην εταιρεία κινητής τηλεφωνίας.\nΗ εταιρεία Carrier IQ, σύμφωνα με το BBC, έστειλε εξώδικο στον Έκχαρτ με το οποίο ζητούσε από τον προγραμματιστή να αφαιρέσει τις πληροφορίες για το λογισμικό από την ιστοσελίδα του αλλά στην διαμάχη παρενέβη η οργάνωση για τα ψηφιακά δικαιώματα Electronic Frontier Foundation δηλώνοντας ότι θα εκπροσωπήσει νομικά τον κ. Έκχαρτ με αποτέλεσμα η εταιρεία Carrier IQ να υποχωρήσει και να ζητήσει συγνώμη από τον προγραμματιστή.\nΟ Γιάννης Δοξαράς, κορυφαίος προγραμματιστής στην Ελλάδα, με ιδιαίτερη πείρα στην εξέλιξη λογισμικού για κινητά τηλέφωνα μίλησε στο koutipandoras.gr\nΟ κ. Δοξαράς τόνισε ότι η εξέλιξη λογισμικού για κινητά τηλέφωνα δίνει θεωρητικά τη δυνατότητα στους παρόχους κινητής τηλεφωνίας να «παρακολουθούν» τις ψηφιακές κινήσεις των χρηστών κινητών τηλεφώνων. «Θεωρητικά η δυνατότητα καταγραφής και επεξεργασίας δεδομένων που εκπέμπουν τα κινητά μας τηλέφωνα υπάρχει αλλά όπως και στην γνωστή υπόθεση των υποκλοπών στην Ελλάδα χρειάζεται κάποιος να ενεργοποιήσει μια τέτοια εφαρμογή και να παρακάμψει τα ισχυρά συστήματα ασφαλείας των εταιρειών κινητής τηλεφωνίας»\nΟ Γιάννης Δοξαράς είναι καθησυχαστικός μεν αλλά μας παροτρύνει να προσέχουμε τι προγράμματα εγκαθιστούμε στα «έξυπνα» τηλέφωνα μας. «Ένας ενημερωμένος χρήστης κινητού που κάνει update και προσέχει τι προγράμματα εγκαθιστά στο κινητό του δεν έχει τίποτα να φοβηθεί. Το πρόβλημα προκύπτει για τους χρήστες με μικρότερη πείρα που μπορεί παρά τη θέληση τους να εγκαταστήσουν στο κινητό τους ένα πρόγραμμα που να μεταδίδει πληροφορίες στον πάροχο, όπως η γεωγραφική θέση του χρήστη.»\nΗ τεχνολογία δίνει πλέον τη δυνατότητα στα κινητά τηλέφωνα να επεξεργάζονται μεγάλο αριθμό δεδομένων, να τρέχουν παράλληλα στο background πολλές εφαρμογές και το πιο σημαντικό να κάνουν broadcasting (να εκπέμπουν) κάποιες από αυτές τις πληροφορίες στον πάροχο κινητής τηλεφωνίας.\nΟ κ. Δοξαράς μας αναφέρει ότι η συγκεκριμένη εφαρμογή της Carrier IQ δεν υπάρχει εγκατεστημένη στα ελληνικά smartphone μπορεί όμως κάποιος να την κατεβάσει από το διαδίκτυο. «Αν το επίμαχο λογισμικό της Carrier IQ είναι προεγκατεστημένο σε ένα κινητό τηλέφωνο αυτό συνιστά παραβίαση των προσωπικών δεδομένων του χρήστη. Εκτιμώ ότι η συγκεκριμένη καταγγελία έχει βάση, δηλαδή το επίμαχο λογισμικό έχει τις δυνατότητες που του αποδίδονται στην καταγραφή δεδομένων, αλλά πιστεύω ότι δεν είναι προεγκατεστημένο στα κινητά τηλέφωνα των ΗΠΑ.»\nΑναρτήθηκε από ναυαρχιδα στις 10:02 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΝοσοκομειακό κίνημα: Καταδικάζει το μνημόνιο και τ...\nΟΧΙ ΣΤΗ ΣΙΩΠΗ! Οι αγώνες των εργαζομένων εξαπλώνον...\nΛογισμικό «κατάσκοπος» βρέθηκε σε εκατομμύρια «έξυ...


Google+ Γαλακτοκομικά Καρυάς - Μαυρόγιαννης Θεοδόσιος: Το Κρασί και το Τυρί...πρωταγωνιστές στο τραπέζι.!\nΤο Κρασί και το Τυρί...πρωταγωνιστές στο τραπέζι.!\nΕίχαν πάντα τόσα πολλά να μοιραστούν και τόση απόλαυση να προσφέρουν πού νομίζεις ότι αποτελούν ιδανικό ζευγάρι. Πολύ περισσότερο πού η σχέση τους χάνεται βαθιά στο χρόνο, τις συνήθειες και τα τραπέζια τόσο πολλών χωρών.\nΈτσι όμως και τούς παρατηρήσεις προσεκτικά, θα καταλάβεις ότι το κρασί και το τυρί μόνο φτιαγμένα για να ζήσουν μαζί δεν ήταν: τόσο πολλές κόντρες και τόσο μεγάλη ασυμφωνία, πού χρειάστηκε ένα corpus κανόνων αρμονίας για να εξασφαλίσει την συνύπαρξη τους.\nΚι’ ευτυχώς η χρυσή αυτή τομή ανακαλύφθηκε εγκαίρως. Μία σχεδόν καταδικασμένη σχέση φόρεσε τα γιορτινά της, έλαμψε και το πάθος την έκανε μία από τις πιο βαθιά ερωτικές σχέσεις και μάλιστα από τις πιο μακρόβιες και συναρπαστικές. Τόσο πού ο συνδυασμός κρασί-τυρί κέρδισε με το σπαθί του τον ρόλο πρωταγωνιστή των γευστικών απολαύσεων.\nΗ σοφία της έγκαιρης εξομάλυνσης των διαφορών και της μετατροπής τους σε ερωτική-γαστρονομική σχέση πάθους ίσως να οφείλεται και στο ότι οι δύο partenaires γνωρίζονταν από πολύ παλιά.\nΤο κρασί και το τυρί είναι από τα πιο παλιά προϊόντα ζύμωσης: κρασί πρωτοφτιάχτηκε πριν από δέκα χιλιάδες χρόνια, ενώ τυρί πριν από τέσσερις χιλιάδες.\nΗ ευτυχισμένη μακροβιότητα τους πάλι πιθανόν να βρίσκεται στις ισχυρές τους προσωπικότητες πού διατήρησαν τον «γάμο» τους ζωντανό και απρόβλεπτο. . . . .\nΤΑ ΚΛΕΙΔΙΑ ΤΗΣ ΣΥΝΥΠΑΡΞΗΣ ΚΑΙ ΤΗΣ ΑΠΟΛΑΥΣΗΣ\nΤόσες κόντρες, τόσο πάθος, τόση ασυμφωνία, τόσο ισχυρές προσωπικότητες κι’ όμως επιτεύχθηκε το ακατόρθωτο. Αυτή είναι η μαγεία κάθε συναρπαστικής σχέσης, πού έχει ή βρίσκει την σοφία μετατροπής των διαφορών σε δεσμό γεμάτο ολοζώντανη απόλαυση.\nΟ άνθρωπος έδωσε στο κρασί και το τυρί την δική του εξυπνάδα και ετοιμότητα-πού κάποιες φορές η ανάγκη τον κάνει να βγάλει στην επιφάνεια. Προικισμένοι γαστρονόμοι τού παρελθόντος, εραστές της απόλαυσης των γεύσεων και λάτρεις τού κρασιού και τού τυριού, προδρομικοί αρχιτρίκλινοι και κατοπινοί οινοχόοι καιmaitres sommeliers κατάφεραν να ανακαλύψουν και να διατυπώσουν τις γενικές γραμμές πού θα δημιουργήσουν την απολαυστική συνύπαρξη κρασιού και τυριού.\nΕδώ σάς τις μεταφέρουμε επεξεργασμένες με τον δικό μας τρόπο.\n1. Δεν θα προσπαθήσουμε ποτέ να επιβάλουμε με το ζόρι σε ένα κρασί ένα τυρί πού δεν τού ταιριάζει (ή το αντίθετο), με τη δικαιολογία ότι είναι θαυμάσιο. Δεν ταιριάζουν μεταξύ τους όλοι οι καλοί ή οι θαυμάσιοι! Να είμαστε, όμως, προετοιμασμένοι και για το ενδεχόμενο της «παράβασης» των κανόνων: πόσες φορές το ενδιαφέρον και η επιτυχία δεν βρίσκονται στην εξαίρεση και το απρόσμενο;\n2. Όπως και στο φαγητό δεν ισχύει στην πραγματικότητα ο «κανόνας» κρέας-κόκκινο κρασί και ψάρι-άσπρο κρασί, έτσι και στο ντουέτο κρασί-τυρί πρέπει να ανακαλύψουμε τούς πιο sophistiques συντελεστές αρμονίας. Αν εξάλλου μπορούσαμε να πάρουμε τα τυριά τού κόσμου ένα-ένα, θα ανακαλύπταμε με έκπληξη πόσο ανυπόστατος είναι ο μύθος ότι «το τυρί θέλει κόκκινο κρασί» και πόσα τυριά ταιριάζουν καλύτερα με κάποιο τύπο άσπρου κρασιού. . .\n3. Όσο πιο χιονάτα λευκό είναι λοιπόν ένα τυρί, τόσο πιο ζωηρό και φρουτώδες άσπρο κρασί τού χρειάζεται.\n4. Τα πολύ κρεμώδη τυριά και τα φρέσκα χρειάζονται ένα σχετικά ελαφρύ άσπρο κρασί, με παρούσα οξύτητα.\n5. Τα μαλακά και παχιά τυριά με ήπια ή έντονη γεύση έχουν ανάγκη εύσωμα και πλούσια λευκά κρασιά όλων των τύπων. Σε μεγάλη μόνο αναγκη θα τούς προσφέρουμε κόκκινο κρασί, πού θα πρέπει να είναι νεαρό, αρκετά φρουτώδες και με μαλακές τανίνες.\n6. Σε τυριά σχετικά μαλακά, με ήπια γεύση και κάποιες φορές υπαινικτικά χαρακτηριστικά(Γραβιέρα γλυκιά με τρύπα), θα δώσουμε ελαφρά και φρουτώδη κόκκινα κρασιά.\n7. Τα πολύ μαλακά τυριά με την ιδιαίτερα έντονη γεύση είναι «περίεργη» περίπτωση. Θέλουν κρασί κόκκινο και σφριγηλό, με πολύπλοκη προσωπικότητα.\n8. Τα πλούσια και σφιχτοδεμένα κόκκινα κρασιά και Ξινόμαυρα με στιβαρές τανίνες είναι οι σωστοί συνοδοί των ωριμασμένων σκληρών, συνήθως κίτρινων τυριών, μεταξύ των οποίων και οι πικάντικες γραβιέρες.\n9. Όλα τα τύπου blue τυριά συνήθως ταιριάζουν καλύτερα με γλυκά κρασιά.\nΙδιαίτερες και ξεχωριστές περιπτώσεις από τα παλαιότερα, παραδοσιακά και πιο αγαπημένα Ελληνικά τυριά είναι:\nΓραβιέρα πικάντικη "Καρυάς": πάντα ώριμη, ελαφρά πικάντικη, με στιβαρή υφή και πλούσια γεύση-στην οποία διακρίνονται τα αρώματα βοτάνων της Ελληνικής γης. Όπως πολλά τυριά,η πικάντικη "Καρυάς" ταιριάζει καλύτερα με Ξινόμαυρο κρασί. Εμείς θα σάς προτείναμε, τόσο λόγω εντοπιότητας όσο και εξαιτίας γευστικής αρμονίας, το Ξινόμαυρο ερυθρό της τοπικής οινοποιίας. Το κρασί διαθέτει όλα τα αρωματικά και γευστικά στοιχεία αλλά και τον γευστικό πλούτο, το βάρος και την ένταση πού χρειάζεται για να ισορροπήσει με το τυρί.\nΤο κεφαλοτύρι θεωρείται το παλαιότερο σκληρό Ελληνικό τυρί. Δυστυχώς, χρησιμοποιείται κυρίως τριμμένο στα μακαρόνια ενώ είναι υπέροχο και ως επιτραπέζιο.\nΗ γευστική του ένταση επιτυγχάνεται με ωρίμανση τουλάχιστον έξι μηνών. Ο καλύτερος τύπος κεφαλοτυριού είναι μακράν το «κατσικίσιο "Καρυάς"» . Σκληρό και νόστιμο, διαθέτει στο έπακρο όλα τα στοιχεία ενός σοβαρού κεφαλοτυριού: γεύση έντονη και πυκνή αλλά και «ζυγισμένη» αλμύρα. Όσο περισσότερο ωριμάζει, τόσο περισσότερη ένταση και βάθος αποκτά η γεύση του.\nΤο λευκό ξυρό είναι ο ιδανικός τύπος κρασιού για την συνοδεία τού . Μόνο αυτό το κρασί διαθέτει το αρωματικό και γευστικό προφίλ αλλά και την ένταση πού χρειάζεται για να «λειανθούν» οι γευστικές γωνίες τού τυριού και να δημιουργηθεί ένας απολαυστικός συνδυασμός.\nΤο Μανούρι ή γραβιερομυζήθρα φρέσκια παράγεται από τυρόγαλο πρόβειου ή γίδινου γάλακτος, στο οποίο προστίθεται γάλα. Είναι δημοφιλές και αγαπητό για την πληθωρική υφή και την πυκνή, βουτυράτη γεύση του. Η βελούδινη απαλότητα και η «γλυκιά» έκφραση της γεύσης του είναι απαράμιλλες. Ακριβώς γι’ αυτούς τούς λόγους, μάς έχει ενθουσιάσει ο συνδυασμός του με το Μοσχοφίλερο , εκτός από τα αρωματικά και γευστικά στοιχεία του διαθέτει και την «λιπαρότητα» και το βάρος πού χρειάζονται για να δέσει αρμονικά με το μανούρι.\nΤΟ ΣΕΡΒΙΡΙΣΜΑ ΤΟΥ ΤΥΡΙΟΥ\n1. Για να αναπτύξουν όλο το αρωματικό και γευστικό δυναμικό τους, τα τυριά πρέπει να βγουν από το ψυγείο μία ώρα πριν σερβιριστούν.\n2. Τα τυριά παρουσιάζονται σε ξύλινο πλατώ και πάντα σε μεγάλα κομμάτια, ώστε να φαίνονται πιο ορεκτικά.\n3. Δεν σερβίρουμε στο ίδιο πλατώ ή στο ίδιο γεύμα μεγάλο αριθμό ή πολλούς τύπους τυριών. Κάτι τέτοιο θα «έμπλεκε» τις γεύσεις και θα εμπόδιζε τον απολαυστικό συνδυασμό με το κρασί. Τρείς με τέσσερις τύποι τυριών είναι υπεραρκετοί.\n1. Σαγανάκι από γραβιερομυζήθρα στη σχάρα με κόκκινο κρασί.\nΈνα αρκετά σκληρό και αλμυρό, με έντονη γεύση. Κανένας δεν θα περίμενε ότι με το ψήσιμο στη σχάρα όχι μόνο θα μεγάλωνε το γευστικό του ενδιαφέρον αλλά και θα άλλαζε τόσο φυσιογνωμία ώστε να ταιριάζει με κόκκινο κρασί. Ο κανόνας εδώ είναι το κρασί να είναι παλαιωμένο, ώστε οι τανίνες να έχουν τιθασευτεί και το γευστικό προφίλ να έχει αποκτήσει βάθος και πολυπλοκότητα\n2. Σκληρή φέτα βαρελίσια με λευκό ξυρό.\nΟ κλασσικός συνδυασμός για τη φέτα. Το «μυστικό» είναι ότι η αλμύρα της φέτας ταιριάζει με την «αλμύρα» πού ο ευαίσθητος ουρανίσκος θα αισθανθεί από το λευκό ξυρό.Το αρετσίνωτο ισορροπεί αποτελεσματικά και δένει με τον πιπεράτο χαρακτήρα τού τυριού.\n3. Ανθότυρο "Καρυάς" με Μοσχοφίλερο ή Μαλαγουζιά..\nΈξοχος τοπικός συνδυασμός από την ορεινή Αργολιδοαρκαδία . Τυρί και κρασί παράγονται σε απόσταση μερικών μόλις χιλιομέτρων. Εδώ έρχεται λοιπόν η δροσιά, το άρωμα και η ζωηράδα τού Μοσχοφίλερου, για να «τσιμπήσει» το τυρί και ταυτόχρονα να το τυλίξει απολαυστικά στην αγκαλιά του.\n4.Γραβιέρα πικάντικη "Καρυάς"\nΔιακριτικά πικάντικη, βουτυράτη, με μία ελαφριά αίσθηση αέρα Βουνού. Δεν τού χρειάζεται υπερβολικά φρουτώδες κόκκινο κρασί ούτε πολλή «στρογγυλάδα» γεύσης. Το κρασί της είναι το ερυθρό,Ξινόμαυρο,φινετσάτο και πολύπλοκη γευστική υφή, πιπεράτα χαρακτηριστικά και αδιόρατη οξύτητα πού θα ζωηρέψει την αρμονία τού συνόλου.\n5. Γραβιέρα Γλυκιά "Καρυάς" με Αγιωργίτικο Νεμέας\nΕπειδή οι υπέροχες αυτές γραβιέρες ακόμη κι’ όταν ωριμάσουν διατηρούν τη «γλύκα» και την απαλότητα τους, χρειάζεται να τούς προσφέρουμε ένα σχετικά απαλό Αγιωργίτικο με μαλακές τανίνες-πού δεν θα προκαλέσουν το τυρί. Θα συνιστούσαμε λοιπόν τον Τοπικό αυτό κρασί.\nΓΛΥΚΟ ΚΡΑΣΙ ΚΑΙ ΤΥΡΙ\nΟ απόλυτος συνδυασμός πού όταν τα γλυκά τού γεύματος είναι πολύ πλούσια, μπορεί άνετα να παρουσιαστεί μετά από αυτά για να ζωηρέψει τον ουρανίσκο. Συνηθίζεται και είναι αγαπητός σε πολλές χώρες αλλά στην Ελλάδα δεν έχει βρει ακόμη τον δρόμο του. Η επιτυχία, αν όχι η μαγεία, του βρίσκεται στις φαινομενικά αντίθετες αισθήσεις(τού αλμυρού και τού γλυκού) πού στην πραγματικότητα αλληλοσυμπληρώνονται και ισορροπούν. Γι’ αυτό και πεδίο εφαρμογής του αποτελούν όλα τα τυριά τύπου bleu. Όταν τα κρασιά και τα τυριά είναι σωστά επιλεγμένα, ο συνδυασμός είναι απαράμιλλος και οι εντυπώσεις έξοχες.\nΜαλακιά Φέτα Άργους με Ημίγλυκο.\nΗ σπιρτόζικη, πικάντικη και αλμυρή γεύση της, δημιουργεί όλες τις προϋποθέσεις επιτυχίας. Η επιλογή τού ημίγλυκου (και μάλιστα τού σπουδαίου «Ημίγλυκο Φράγκου», ενός θαύματος πολυπλοκότητας, πλούτου και ισορροπίας) ανεβάζει τον πήχη των εντυπώσεων στον υπερθετικό και δημιουργεί ένα κλασσικό συνδυασμό υψηλών αξιώσεων.\nΕτικέτες Άρωμα Ελλάδας, Με ύφος και ήθος, οδηγός γευστικής απόλαυσης, Πάτριες γεύσεις


Niklas Hedl SK Rapid Wien βίντεο, μεταγραφικα (προιστορια) και στατιστικά - SofaScore\nΠροσθέστε τις πληροφορίες του/της Niklas Hedl στην ιστοσελίδα σας!\nNiklas Hedl είναι 20 χρονών (17/3/2001) και είναι 188 εκ. ψηλός. Ο αριθμός φανέλας του είναι 1.\nΤα στατιστικά και στατιστικά καριέρας του/της Niklas Hedl, οι ζωντανές αξιολογήσεις του/της παίκτη/παίκτριας, ένα Heatmap και βίντεο με τις καλύτερες φάσεις των γκολ μπορεί να είναι διαθέσιμα στο SofaScore για μερικούς από τους αγώνες του/της Niklas Hedl και της ομάδας SK Rapid Wien. Ο προηγούμενος αγώνας του/της Niklas Hedl για την ομάδα SK Rapid Wien ήταν εναντίον της ομάδας Rapid Wien II στο/στην 2. Liga, και τελείωσε με αποτέλεσμα 2 - 3. (Η ομάδα Rapid Wien II κέρδισε τον αγώνα ).\nΤο ποδοσφαιρικό προφίλ του παίκτη Niklas Hedl παρουσιάζει όλα τα παιχνίδια και τις διοργανώσεις με στατιστικά στα παιχνίδια που αγωνίστηκε. Τα πιο σημαντικά στατιστικά για κάθε διοργάνωση, συμπεριλαμβανομένων των μέσων αξιολογήσεων SofaScore, αγώνων που αγωνίστηκε, γκολ, ασίστ, καρτών και άλλων σχετικών στοιχείων επίσης παρουσιάζονται.\nΤο SofaScore, ζωντανά αποτελέσματα ποδοσφαίρου χρησιμοποιεί ένα μοναδικό αλγόριθμο για την αξιολόγηση του/της παίκτη/παίκτριας Niklas Hedl βασισμένο σε λεπτομερή στατιστικά, αναλύσεις και τις δικές μας γνώσεις.\nΤο SofaScore ζωντανή εξέλιξη ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Niklas Hedl live score τους αγώνες ζωντανά στο κινητό σας!